
FLUX ŞI REFLUX ÎN REVELAȚIA BIBLICĂ 


+ DANIIL 
Arhiereul 


dumnezeiesc, am putea spune că Dumnezeu este mișcător, prin iubire, înspre creaţia Sa, văzută și nevăzută. Oceanul 
infinit și nemișcat al dumnezeirii - „întru Care trăim și ne mișcăm şi suntem” (Faptele Apostolilor 17, 28) - cunoaște 
„la suprafaţă” lucrarea dumnezeiască diversă sau felurită, sub ceea ce am putea numi simbolic „flux” și „reflux”. 
Această mișcare a,„valurilor” dumnezeirii, ce are loc în timp și ad extra, se manifestă prin Creaţie și Revelaţie. Astfel 
am putea spune că, Dumnezeu creează lumea și pe om prin ceea ce numim „flux” și nimicește omenirea pentru 

păcatele ei prin „reflux” sau potopul cu apă. Flux este zborul porumbelului cu ramura de măslin, jertfa lui Noe și 
curcubeul legământului lui Dumnezeu cu acesta; iar reflux este dărâmarea turnului Babel și amestecarea limbilor. 
Flux este Teofania de la Mamyvri, iar reflux este nimicirea Sodomei și a Gomorei. 

Fluxul aduce revărsări bogate de har; refluxul duce în larg firele de nisip ale neputinţelor omenești sau sancţiuni 
divine: uscarea vrejului lui lona, blestemarea smochinului de către Mântuitorul, proorocie despre dărâmarea 
lerusalimului. Flux este jertfa de pe Moria și revelaţia scării cerului de la Betel, iar reflux este perioada dintre 
strămutarea lui lacob în Egipt și revelaţia Rugului aprins din Sinai, adică, întunericul” de patru sute de ani din Egipt, 
cunoscut și sub numele de robia egipteană. Flux este revalaţia rugului aprins și mai ales, la propriu, despărţirea Mării 
Roșii, primirea tablelor legii pe muntele Sinai; stâlpul de foc și norul de lumină sau a treia parte a vieţii lui Moise, 
de la vârsta de 80 de ani, până la moartea sa la 120 de ani; precum și perioada lui losua, de la trecerea minunată 
a lordanului, cucerirea lerihonului şi a Canaanului și mai ales oprirea soarelui și a lunii pe cer. Reflux este, iarăși la 
propriu, înecarea lui faraon și a oastei egiptene în adâncul Mării Roșii, despicarea pământului și înghiţirea lui Core, 
Datan și Aviron, pedepsirea cu şerpi veninoși și altele. Flux a fost darea și primirea legii pe muntele Sinai și reflux a 
fost facerea şi închinarea la viţelul de aur. Flux este mana pogorâtă din cer, apa izvorâtă din stâncă, strugurele din 
Eșcol și Șarpele de aramă. Reflux este perioada tot de aproximativ patru sute de ani a asupririlor străine: cananei, 
madianiţi și filisteni, cu perioade relativ scurte de scuturare a acestor juguri străine, prin Judecători, între cei mai 
cunoscuţi fiind Ghedeon și Samson. Flux a fost în Revelația biblică nașterea, copilăria și chemarea lui Samuel; 
şi reflux a fost neascultarea lui Saul. Flux a fost ungerea lui David ca rege și înfrângerea lui Goliat și reflux a fost 
păcătuirea cu Batșeba și uciderea lui Urie Heteul. Flux au fost Psalmii lui David; reflux a fost prigonirea lui de către 
Saul și răzvrtirea împotriva lui a lui Abesalom. Flux este domnia, rugăciunea bineplăcută, judecata dreaptă, ctitorirea 
şi sfinţirea templului lui Solomon și reflux au fost „femeile străine” de la sfârșitul vieţii lui şi dezbinarea regatului 
între luda și Israel pe vremea lui Roboam și leroboam. Flux a fost perioada, activitatea, propovăduirile și minunile 
sfinţilor prooroci Ilie și Elisei și reflux a fost idolatria lui Ahab și a Izabelei și a multor regi din Ierusalim și Samaria. 
Flux a fost în istoria biblică vedenia serafimilor sfântului prooroc Isaia din templu și cartea proorociei sale și a lui 
leremia; dar reflux a fost robia babiloniană de 70 de ani, punctată de fluxul revelaţiei biblice prin descoperirea 
heruvimilor de la Chebar și cartea proorocului lezechiel și prin revelaţia „Celui Vechi de zile” și cartea proorocului 
Daniel. Refluxul robiei babiloniene se încheie cu fluxul întoarcerii din robie pe vremea lui Zorobabel, Ezdra, Neemia 
şi arhiereul losua. Reflux este fuga proorocului lona la Tarsis şi aruncarea lui în mare și flux este înghiţirea lui de 
către chit, aruncarea după trei zile și trei nopţi pe ţărmul mării și mai ales propovăduirea din Ninive. 

Flux este întreaga perioadă a Noului Testament începând cu nașterea sfântului loan Botezătorul și Întruparea 
Domnului și culminând cu Epifania de la lordan, Schimbarea la Faţă de pe Muntele Tabor, Răstignirea și Învierea 
Domnului, Înălţarea la cer și Pogorârea Duhului Sfânt și revelaţia din sinedriu, de pe drumul Damascului și din 
insula Patmos. Alungarea lui Agar, uciderea cu pietre a lui Nabot, lăcustele de pe vremea proorocului Amos și 
foametea din zilele împăratului Claudiu, profeţită de Agav, ca și seceta de pe vremea sfântului prooroc Ilie, vor fi 
făcând parte din refluxul Revelaţiei biblice. Flux a fost zidirea, ctitorirea și sfinţirea templului lui Solomon și reflux 
a fost peste patru veacuri dărâmarea aceluiași templu de către Nabucodonosor. Flux a fost rezidirea templului de 
către Ezdra și reflux a fost dărâmarea templului sub romani. Tâlharul cel de-a dreapta, spre deosebire de celălalt, 
sare sau face saltul prin pocăință, din refluxul osândirii în fluxul mântuirii, prin Hristos. Flux a fost alegerea sfântului 
Apostol Petru; reflux a fost lepădarea lui de Domnul și iarăși flux a fost reprimirea lui în apostolat, pe ţărmul Mării 
Tiberiadei. Fluxul şi refluxul Revelaţiei biblice se reflectă și în cele aproape trei veacuri de persecuții creștine până 
la sfântul Împărat Constantin cel Mare şi în cele peste zece veacuri de Teologie patristică şi postpatristică, până la 
căderea Constantinopolului în anul 1453. Flux a fost răspândirea creștinismului și reflux au fost ereziile trinitare și 
hristologice şi mai ales Schisma dintre Răsărit şi Apus. Astăzi fluxul şi refluxul Revelaţiei biblice și Teologiei patristice 
alternează în viaţa Bisericii lui Hristos, într-o lume desacralizată, care se prăvălește înspre cascadele eshatologice 
ale Apocalipsei. Providența lui Dumnezeu a vegheat și vegheză neîncetat atât asupra fluxului, cât și a refluxului 
istoriei biblice, istoriei Bisericii și istoriei lumii, întemeindu-se și întemeindu-ne pe Hristos — „Stânca veacurilor” 
(Isaia 26, 4). Fluxul Revelaţiei biblice îl contemplăm, îl descifrăm și îl citim, prin descoperire, pe cei doi pereţi de 
apă de la despărţirea Mării Roșii și trecerea poporului ales ca pe uscat, sub toiagul lui Moise, iar refluxul aceleiași 
revelații, îl deslușim prin unirea din nou a acelorași ape. Istoria revelaţiei biblice și istoria Bisericii este o continuă 
despărţire și trecere minunată a Mării Roșii prin Hristos, cu dese împreunări de ape și valuri și potopiri, pentru 
păcatele noastre. 

Fie ca toţi să fim cuprinși, prin mila lui Dumnezeu, în fluxul oilor celor de-a dreapta și niciunul dintre noi, în 
refluxul caprelor celor de-a stânga! 

DESPRE IERTARE 


Preot BOGDAN NEAGA 


Să parcurgem cuvintele Sfântului Apostol Pavel 
rostite acum două mii de ani câtre locuitorii cetăţii 
Colose, despre virtuțile vieţii de creştin și mai ales 
despre cele legate de iubire și iertare! Multe virtuţi se 
răsfrâng cu precădere asupra celor de lângă noi. Astfel, 
iubirea, iertarea, milostenia, grija, blândeţea, îndelungă- 
răbdarea sunt căi prin care dobândim binecuvântarea lui 
Dumnezeu, căci făcând celor mici ai Săi, Lui Îi facem, cum 
ne învață Sfânta Scriptură. Dintre virtuțile ce se revarsă, 
prin iubire, asupra aproapelui, iertarea faţă de semenii 
noștri este una dintre pietrele de temelie ale învăţaturii 
creștine. Atât Sfânta Scriptură, cât şi Sfânta Tradiţie 
vorbesc în repetate rânduri despre importanţa iertării. 
Dintre toate cuvintele despre iertare, putem spune, că 
toată cunoașterea și puterea dumnezeieştii Evanghelii 
se cuprinde în următoarea propoziţie: „Şi ne iartă nouă 

greșelile noastre, precum și noi iertăm greșiţilor noștri, 
' (Matei 6, 12). De aceea, Mântuitorul întărește această 
poruncă, zicând:,lar de nu veţi ierta oamenilor greșelile 
lor, nici Tatăl vostru nu văvaierta greșelile voastre“ (Matei 
6, 15) şi „Cu judecata cu care judecați, veţi fi judecaţi, şi 
cu măsura cu care măsuraţi, vi se va măsura“ (Matei 7, 
2).Tot astfel, găsim scris: „Deci, dacă iţi vei aduce darul 
tău la Altar şi acolo îţi vei aduce aminte că fratele tău are 
ceva împotriva ta, lasă darul tău acolo, înaintea Altarului, 
și mergi întâi și împacă-te cu fratele tău și, apoi, venind, adu darul tău“ (Matei 5, 23-24). 

Pentru a înțelege mai bine importanţa iertării semenilor noștri, Mântuitorul ne-a spus pilda celor doi datornici 
(cf. Matei, cap. 18). Pilda se încheie cu următoarele cuvinte:,Tot așa și Tatăl Meu cel ceresc vă va face vouă, dacă nu 
veţi ierta fiecare fratelui său, din toată inima” (Matei 18, 35). Plin de nedumerire, Sfântul Apostol Petru Îl întreabă 
pe Mântuitorul: „Doamne, de câte ori va greşi față de mine fratele meu și-i voi ierta lui? Oare până de şapte ori? 
Nu-ţi zic ţie, până de şapte ori, ci până de şaptezeci de ori câte șapte“ (Matei 18, 21-22). În alt loc Mântuitorul zice: 
„Du-te și de-acum să nu mai păcătuiești!“ (loan 8, 11). lertarea este deci condiţionată de îndreptare. lertarea este 
prima virtute ce izvorăște din iubire. Nu poate fi concepută o iubire adevărată și practică, fără iertare. lertarea este 
urmarea iubirii curate. lubirea este esenţa creștinismului. lertarea este pecetea adevăratului creştinism; iertarea 
ne diferenţiază de necreștini; prin iertare, gustăm, încă de aici, o parte din bucuriile mântuirii ce ne așteaptă în 
viața cea veşnică. Să ascultăm acum cuvântul Sfântului loan Gură de Aur, marele teolog de acum aproape 1600 
de ani, despre foloasele iertării din Omilii la Epistola către Coloseni: „Gândiţi-vă la toate greșelile de care aveţi a da 
socoteală - și, mai ales, să uitaţi nedreptăţile săvârșite de alții vouă, iertaţi pe cei care v-au jignit, ca să aveţi dreptul 
ca înşivă să fiți iertați — și să câştigaţi, astfel, o ușurare a necazurilor voastre. Ceea ce se rezolvă de la sine, nu vă 
arogați și respectaţi astfel legea dumnezeiască - și, mai degrabă, lăsaţi să vi se stingă patima fără răsplată pentru 
voi, în loc de a merita o răsplată. Dacă lucrarea vremii va șterge ranchiuna, de aici nu puteți trage niciun folos. Veţi 
zice că aducerea aminte a jignirii vă înflăcărează mânia? Aduceţi-vă aminte de tot binele pe care cel ce v-a jignit a 
putut să-l săvârșească faţă de voi, cum și de tot răul pe care l-aţi făcut altora. Vreţi să știți ce mare bine este uitarea 
jignirilor şi ce plăcut este aceasta Domnului, mai presus de toate? El pedepsește chiar pe aceia care se bucură de 
dreaptă pedeapsă. Așadar, nu se cade să călcăm în picioare nici pe cei pedepsiţi de Dumnezeu și nici pe cei care 
ne-au jignit!... Celui ce a jignit, de asemenea Dumnezeu i-a arătat ce are de făcut. l-a poruncit să caute de îndată 
pe cel pe care l-a jignit, să părăsească până şi altarul ca să-l afle şi să nu se reîntoarcă la masa jertfei decât după ce 
s-a împăcat cu acela. Dar aceasta nu-i temei ca să așteptați să vină el, căci de faceţi așa, aţi pierdut tot. Numai dacă 
ieşiţi să-l întâmpinați, Dumnezeu vă va pune înainte o răsplată nespusă”. 

PREZENTĂRI DE CARTE 


UN EXPRESIONIST INFIDEL - 
KOCSIS FRANCISKO, ARTA DE A EVITA NECAZUL 


Dr. FLORIN-CORNELIU POPOVICI 


Aevita necazul presupune inteligenţă, înţelepciune, ancorare în realitate, capacitatea de a discerne binele de rău, abilitate 
de „dribleur” o bună cunoaștere a lucrurilor și a lumii care te înconjoară, echilibru, armonie, a identifica, defini și încadra 
necazul, a te sustrage situaţiilor care, potenţial, au un caracter distructiv. E atitudinea unui om cu minte și cuminte, o formă 
de autoconservare, reflexul unui om frumos, care îşi dorește și se străduieşte să trăiască frumos. A evita necazul e echivalent 
cua nu-ţi face dușmani, a sta, pe cât posibil, în afara pericolului (intuiţia pericolului), a nu te expune la modul gratuit, prostesc, 
inutil. Kocsis Francisko ridică evitarea necazului la rang de artă care, prin definiţie, înseamnă rafinament, abilitate, viziune, 
arătând totodată că există și „calea regală”, în afara spiritului combativ, a luptătorului gata oricând să pună miza pe și să se 
sacrifice pentru o cauză. 

Arta de a evita necazul este o colecţie de aforisme, observaţii, cugetări filosofice și notații personale din perioada 
1980-1989, de „gânduri, idei, imagini, metafore, întâmplări, secvenţe sociale, impresii de lectură, versuri, meditații [...], emoții 
ori atitudini, crize şi refulări, stres şi destindere [...]” (p.5) recuperate dintr-un banal caiet de matematică ascuns la vremea 
respectivă, în izolaţia ţevilor de distribuţie a căldurii, în care autorul, trăitor în cea mai neagră perioadă a regimului totalitar 
din România (identificat drept „necazul” absolut), își consemnează la început sub formă de joacă, apoi într-o formă matură, 
responsabilă trăirile, gândurile. Respingând ideea de jurnal intim, datorită incapacității recunoscute de a fi fidel caietului cu 
însemnări zilnice și de a nota cu regularitate și cu rigurozitate faptul mărunt, cotidian, Kocsis Francisco este, în schimb, fidel 
conștiinței sale, verticalităţii morale și pornirii interioare de a nu rămâne imun la ceea ce îl înconjoară. 

Scrisă iniţial pentru sine, o formă de „dizidenţă” lipsită de conotaţiile „vocalului” și a exhibării contondente în public (din 
care ar fi decurs alte necazuri, dat fiind sistemul opresiv), cartea vede lumina tiparului abia în 2014, alimentând discuţia pe 
marginea existenţei literaturii de sertar. Ceea ce ne propune autorul iese din sfera memorialisticii brute și a consemnării 
pretins neutre, întrucât discursul său are un cert caracter „ezoteric” date fiind exprimările aforistice, încifrate (a se vedea 
pasiunea acestuia pentru rebus și enigmistică), parabolelor cu tentă filosofică (și aici se cuvine să amintim calitatea sa de 
redactor al revistei de filosofie și literatură „Târnava” din Târgu Mureș): „Cu efort, concentrez totul în cât mai puţine cuvinte 
posibile, obligându-l pe cititor să descopere parabola trasă în tiparul aforismului“ (pp.79-80). 

Sunt realităţi aletimpului său („Nu inventez lumea, doarii adaug ceva. Sau poate niciatât, ovăd doar într-o nuanţă personală, 
caree mai multintuiţie decât cunoaştere"-p.62), învelite abil în mantia cuvântului dilematic, al cuvântului care nu spune direct, 
dar care sugerează și face aluzie la, al meșteșugului și al artei de a da fond cuvântului în forme aparent la îndemâna oricui, 
dar rezervate, totuși, iniţiaţilor, celor care au capacitatea de a citi și printre rânduri, de a face conexiuni și de a fi la curent cu 
problemele Cetăţii. 

Conștient că odată instalat în sau năpăstuit de necaz, omul poate trece la fapta necugetată sau la irosire (în cazul 
incapacității acestuia de a gestiona o situaţie de criză), Kocsis Francisko încearcă să se situeze mereu cu un pas înaintea 
necazului, de a-i face faţă și a nu se lăsa doborât de acesta, ceea ce presupune, pe lângă cele invocate deja, și o constituţie 
fizică, dar mai ales psihică, sănătoasă. Scriitorul evită punctul critic, neajunsul, neplăcerea, impasul, capcana, labirintul. 
Pentru a se păstra lucid, el practică o igienă mentală și un exerciţiu de autodisciplinare remarcabile: „Mă disciplinez fără milă, 
îndârjit. Nu pentruvreun câştig, ci pentru dobândirea unui echilibru care te ajută oricând să rămâi în picioare. Chiar şi atunci când 
te copleșesc problemele. Totule, în fond, strategie. Nu e totuna cum treci dintr-o zi în alta. (p.59) 

Exprimându-se impecabil în limba română, dar și în cea maghiară, Kocsis Francisko, departe de a fi un „Orlando furioso” 
sau un mânios „Odysseus', își strunește pornirile instinctive punându-și revolta pe partitura cuvântului inspirat, cu efecte 
combative mult mai eficiente și cu bătaie mai lungă chiar decât atitudinea hubrică de protest extrem (a se vedea invocarea, 
de către scriitor, a gestului extrem întreprins de Jan Palach sau de Bauer Sândor). Motivat și de neîntâmplătoarea abundență 
de sinonime de care cuvântul „necaz” se înconjoară (D.E.X-ul înregistrează, între altele: mâhnire, neplăcere, scădere, siclet, 
săblaznă, încercare, nevoie, vicisitudine, ispită, belea, danadana, încurcătură, nemulţumire, nenorocire, păcat, poznă, răutate, 
nacafa, nagodă, năzbâcă, păcostenie, șugă, toroapă, bacală, bai, belea, cotoarbă, dabită, nesosinţă, patimă, satara, stenahorie), 
ceea ce denotă faptul că fericirea e mai degrabă un „moft',o „rara avis”sau un conceptrelativ, viaţa scoțându-ne la „înaintare” 
nenumărate situaţii de tip răscruce (tot atâtea provocări), Kocsis Francisko își consumă revolta în afara „neajunsului de a te 

fi născut” şi dincolo de „culmile disperării”, scriind la modul inteligent, dezprimejduindu-se, exhibându-și durerea și oful și 
practicând, în același timp, un subtil joc al alternării revelatului cu ascunsul, suprafeţei cu profunzimea, aparenţei cu esenţa. 

Kocsis Francisko se sustrage situaţiilor complicate și neplăcute (vizavi de consecinţele nefaste ale unui posibil gest 
necugetat), își controlează emoţiile și nu se instalează în nenorocire. Cum evită el necazul, ce presupune arta evitării acestuia? 
Practicând o scriitură cu „cheie', scriitura de tip parabolă, scriitura „alunecoasă', scriitura care lasă să se înţeleagă mult mai 
mult decât se crede la o privire superficială, scriitura cu tâlc, opac-transparentă, scriitura care provoacă, incită la decodare. 
Igiena mentală a scriitorului e practicată, dincolo de evitarea situaţiilor neplăcute al autoreproșurilor și al întâlnirii sinelui 
cu sinele în faţa imaginarei oglinzi a conștiinței, și în direcţia delimitării de discursul banal, previzibil, tern, ipocrit-duplicitar, 
conjunctural, convenţional. 

Așa cum mărturisește la un moment dat, Kocsis Francisko nu are vocaţie de martir („Nu am vocaţie nici de erou, nici de 
martir” -p.38) şi nici orgoliul şi nesăbuinţa de a ieși în faţă, de a se lăsa descoperit. Insolenţa și inconștienţa eroului nu i se 
potrivesc, constatări la care ajunge printr-un îndelungat și sinuos proces de autocunoaştere: „Îmi cunosc labirintul mai bine 
decât Minotaurul. [...] Regulile mele sunt cel mai greu de suportat, de-a dreptul draconice. Îmi otrăvesc singur mărul şi mă oblig, 
mă condamn să-lconsum."(p.91). Ajungând să se cunoască pe sine (ca un prim necesar pas spre cunoașterea „celuilalt”), el 
ajunge să-și cunoască locul în societate și la concluzia că necazul (şi conotaţiile nefaste care decurg din înfruntarea pieptişă 
a acestuia) nu e pentru el, de aceea îl și evită, însă nu și ignoră, nu se eschivează, ci îl combate sapienţial, printr-o atitudine 
scriptică proactivă, terapeutică („sub impulsuluneirefulări binefăcătoare, aproape terapeutice”—p.6), prinformularea enunţului 
alambicat, operaţiune care îi contrabalansează existenţa ternă din universul concentraţionar în care trăiește, îi deturnează 
atenţia de la nevoinţele, frustrările și privaţiunile mizerabilului cotidian. Implicarea sa este una paradoxală, ascunsă, dar și 
la vedere, nu în linia întâi (cu potenţial enorm de victime, de anihilare și de irosire), ci subtil, sinuos, insinuant, camuflat. 
Din acest punct de vedere, scriitorul e mai degrabă pacifist, raţional, precaut, cartezian și nu un om al acţiunii directe, al 
eroului civilizator care reinstaurează ordinea. El îşi cântărește bine oportunităţile şi șansele, își stabilește dinainte pașii de 
urmat, nu acţionează precipitat, nu se lasă surprins de eveniment, ci îl intuiește, are viziune și strategie combativă, chiar și 
la nivel de discurs (de unde și parabolele, discursul filosofic cu sens). Altfel spus, Kocsis Francisko dă dovadă de vigilenţă, își 
măsoară gesturile și cuvintele, nu-și expune vulnerabilitatea, e mai degrabă calculat, rece, metodic, nu se pune pe sine în 
dificultate prin autoiluzionare, ci seamănă dificultatea, confuzia prin încapsularea discursului său. Paradoxal, fără a face risipă 
de energie, el incriminează, spune lucrurilor pe nume (celor care au capacitatea să-l „citească”), dar și se pune la adăpost. 

Înainte dea demonstra și altora că este în stare să meşteșugească cuvântul, își arată sieși că este capabil să se autogestioneze, 
să experimenteze libertatea tocmai în interiorul unui sistem opresiv care cenzurează aprig libertatea. În contextul anilor '80, 
Kocsis conștientizează criza de proporţii la nivel macro, încât, în ciuda ispitei necazului, o criză a individului, în speţă a sa 
(alăturată altor și altor drame și crize individuale de la nivel micro), nu ar fi de folos nimănui, s-ar pierde în neant și, implicit, 
ar face jocul ciracilor sistemului. De aici și atitudinea sa „perfidă”, insinuantă, inadecvarea sa la necaz, la pătimire, la ceea ce 
nu e conform cu viziunea sa sănătoasă de a trăi, la situaţiile-limită care bulversează și destabilizează ființa. 

Pe de altă parte, independent de „necazul” generalizat, purtând conotaţia politicului opresiv, Arta de a evita necazul 
poate fi privită și prin prisma evitării necazului fără autor „din afară”, ci pricinuit de un autor „din interior”, personalizat, ce se 
identifică cu însăși persoana scriitorului, responsabil direct de faptele, de greșelile și de comportamentul propriu vizavi de 
o situaţie „neutră” Cum necazul poate veni și din prea multă sinceritate (nu atât cu sinele, cât făcută publică), din prea mult 
avânt constructiv sau dimpotrivă, dintr-un efect de autoiluzionare, scriitorul, pândit de pericolul de a fi prins de opresivul 
sistemtentacular al anilor'80, recurge la gestul ascunderii caietului său de notații compromiţătoare, îl autoexilează, îl învăluie 
suplimentar cu o aură de mister, mister deconspirat după mai bine de un sfert de veac de la trecerea violentă (alt tip de 
„necaz, soldat cu pierderi de vieţi umane) de la totalitarism la societatea democratică, odată cu „întorsătura din decembrie” 
(p.6).Publicat în acest context, caietul de notații, caietul-martor (în linia Casetelor-martor ale lui Tudor Creţu) dobândește 
caracterul de document al unei epoci, iar pentru autorul ei un binevenit memento ce vizează și latura personală, felul cum 
s-a format, construit pe interior și cizelat, în acest răstimp, ca om de cultură, la umbra scrisului în floare. 

În plus, îşi păstrează autenticitatea sensurile profunde ale meditaţiilor filosofice cuprinse în Arta de a evita necazul („O 
privire înapoi cu nostalgie“-p.8), meandrele și maieutica textului, discursul aforistic, tonul când nostalgic (pasajele pasteluri 
din natură - a se vedea preocuparea autorului pentru pictură -, aducerile-aminte despre nașterea și copilăria Lindei), când 
poli)etic, când cu „ţintă fixă”, vizând revolta surdă a scriitorului faţă de regimul comunist. La toate acestea, se adaugă scrisul și 
vorbitul în parabole (o altă cale de a evita necazul vorbelor brute, fără menajamente), problematizarea, punerea intelectului 
la lucru, reacţia generată de acest tip de discurs, frumuseţea estetică a acestuia, înnobilarea cuvintelor cu alt sens, grevat 
de cel obișnuit, banal, mulţumirea de sine, satisfacția personală a autorului acestui tip de discurs. Între un discurs crispat, 
artificial, migălit și unul ce abundă în capcane filosofico-rebusistico-enigmistice, scriitorul, prins de tentaţia provocării, a 
decodării sensului ascuns, alege a doua variantă, „calea regală” calea noocraţilor. 

În Arta de a evita necazul e de remarcat şi aparentul optimism și detaşare (în realitate, cinism la rece), aparenta neieşire 
din rând, cu care scriitorul consemnează, ironia subtilă, camuflată îndărătul sensului propriu al cuvintelor, deturnarea voită, 
cu „schepsis', obţinerea deliberată a efectului contrariu (de unde și arta moșitului cuvântului): „Totul este lumină, indiferent 
de forma în care se află temporar, fie că e obiect sau fiinţă, materie densă sau gând. [...] Tot ce văd, simt, ating, gândesc, intuiesc 
ori imaginez este lumină: (p.1 1) sau „Sunt fericit, mă simt sunet dintr-o melodie; mai esenţializat de-atât nu se poate” (p.14) Și 
acestea în contextul obscurităţii regimului comunist, al foamei generalizate și al timpului auster, în care,,burta este mai presus 
de tradiţii.” (p.11). Prin consemnările sale alambicate, Kocsis se pune la adăpost și de „necazul” propriilor frustrări generate 
de potenţarea, de către regimul comunist (care repudia intelectualii), a „omului nou” o altă farsă macabră a istoriei, de 
reproșurile pe care i le-ar fi adus conştiinţa („conştientul dosit'-p.15) dacă ar fi îngroșat masa amorfă și inertă a inșilor fără 
atitudine, a oamenilor fără însușiri care aleg să privească „viaţa cu ochii închiși [...]'(p.11). 

În ciuda „nevinovăţiei” afişate de scriitor, Arta de a evita necazul este un act premeditat, al camuflării suferinţei şi al 
certitudinii sacrificării personale într-un „abatorde destine” (p.14):,,Numaisuferinţa stârneşte în mine roiuri de cuvinte [...]'(p.13) 
Confirmare a faptului că arta cere sacrificii, că nu există operă durabilă fără suferință. Dovadă că  scriitura-protest poate 
face diferenţa între viaţă și moarte într-o orânduire totalitară, e înțelegerea profundă a sensurilor verbelor mișcării: „A începe, 
a te implica înseamnă şi asumarea riscului [...]” (p.14) 

Arta de a evita necazul, fără a face confuzia dintre adevărul care provoacă neplăceri și nedreptate (p.21), este o carte a 
(re)găsirii unei identități pierdute, o carte antisistem („Reforma vine din Germania”-p.17), antiateism, o carte a nonpactizării, 
o carte despre măști și disimulare, despre „Huliganismul moral” (p.30) şi falsul eticism: „Cu gândul că nu mă împuţinez şi mă 
situez cu fiecare pas mai aproape de sursa de lumină care are IDENTITATE. (p.15). Dincolo de propriile parabole (a se vedea 
parabola nebunului satului „atins de aripa îngerului”-p.17) care ascund realităţi grave și drame profunde, Kocsis Francisco 
strecoară, într-o notă de intertextualitate, pasaje la fel de parabolice și de depozitare de sens ascuns din Coleridge (vezi 
textul despre fericirea „postumă”), Marin Preda (parabola calului mort și a căţeilor înfometați, a omului providenţial și a 
egalităţii în faţa morţii), Platon (parabola morţii din care cei mai câștigați ies ticăloșii), Bolyai („orice om se află în centrul unui 
ceva, al unui sistem”-p.20), Lessing (Vrabia şi şoarecele, parabolă a libertăţii), Voltaire (parabola marilor legislatori romani), 
Cortâzar, Săbato, Akutagawa Ryunosuke, Szilâgyi Domokos, Einstein. 

Kocsis Francisco nu adoptă peste tot strategia „gândului ascuns” (p.23). Ironia acidă este dublată pe-alocuri de bancul 
politic, cu efect decompensatoriu: „Trei președinți de stat: Ceauşescu Sadat de Gaulle” (p.22) Există locuri în carte în care 
autorul se „autodeconspiră', slăbește pedala precauţiei și a vigilenţei, dându-se în vileag, „transparentizându-se” subit, iar 
protestul capătă forme clare, nedisimulate: „Dacă nu mă spun, nu pot ficunoscut [....]”(p.23) sau concentrând sensul întregii 
sale cărţi „Masca este chipul sub care vrem să ne recunoască lumea. Chipul nostru social. E arta de a evita necazul. (p.24); „e 
frig şi e trist. În case neîncălzite” (p.40). Scrisul său obiectivat, aparent neutru, nonimplicat, ţine şi de strategia textuală sau 
de teoria literaturii: „Obiectivitatea e o altă mască stilistică [...]” (p.35) sau „Înţelesurile ascunse sunt transferate în simboluri, 
parabole, metafore, paradoxuri." (p.37) Dincolo de acestea, acribia notării, datoria morală faţă de sine, păstrarea verticalităţii 
în faţa conștiinței atât de des invocate: „Fiecare cuvânt scris e împotriva uitării” (p.33) 

Imaginatul ciclul poematic ce-l are ca protagonist pe Profetul are darul de a transpune personajul fictiv, cu o identitate 
incertă, în planul realităţii, Profetul devenind astfel un fel de „Godot” izbăvitor, exponentul lumii noi, omul providenţial, în 
jurul căruia se creează un imens orizont de așteptare, se întrevăd sfârşitul dictaturii și zorii libertăţii. 

Tentaţia filosofiei îl urmărește pe scriitor mereu, la fel și dezlegarea enigmelor, de unde și publicul special, elitist, căruia 
i se adresează: „Zeii nu au natură fizică, ci eternitate” (p.39), „Nudul — goliciune care sublimează dorinţa în admiraţie” (p.50), 
„Există locuri şi vremuri în care e bine să fii lup, altele în care e rău să fii om. (p.57), „Dumnezeu este extraneu propriei creaţii, deci 
e vinovat; (p.60), „De multe ori, omul se simte obiect al ironiei, clovn al lui Dumnezeu [...]” (p.67) , „Fiecare timp își naşte propriul 
fiu risipitor” (p.85), „E mult rebus, un joc pentru care nu cred că voi avea cititori cu cheie” (p.55) 

Arta de a evita necazul îl salvează pe Kocsis Francisko de la aneantizare. E refuzul său de a se șterge pe sine din lege, 
de a se autoexila din regn, o formă de a se sustrage din faţa călăului-spaimă. Proză antisistem, aceasta îşi permite din loc 
în loc, „breșe” neatinse de spectrul stăveziu al politicului, breșe prin care scriitorul vede, înregistrează și consemnează și 
altceva, nesupus pervertirii. Astfel, sunt încercările sale de poezie, panseurile despre dragoste, exerciţiile de dezincrâncenare 
(„Dragostea nu se dovedeşte ca adevărul sau vinovăția, ea se manifestă”-p.72) care dovedesc că scriitorul eviu și în lume, atent 
la detaliu și la tot ceea ce-l înconjoară, de unde și emoţiile de natură estetică. 

Kocsis evită necazul scriind, evadând, expulzând: „Poemul nu-i un şir de cuvinte, ci un chistde sentimente. Un hoitde urlete.” 
(p.76). Artă pentru artă. 

TEMEIURI BIBLICE NEOTESTAMENTARE CU 
PRIVIRE LA OFICIEREA SFINTELOR TAINE ȘI 
IERURGII BISERICEȘTI. VOL. Ii - MIRUNGEREA 


Preot prof. dr. SORIN COSMA 


Cu mai mult timp în urmă, Părintele Protopop Dr. loan Bude din Timișoara și-a propus să pună în valoare Temeiurile 
biblice neotestamentare cu privire la oficierea Sfintelor Taine și ierurgii bisericești, începutul făcându-l Taina Sfântului 
Botez, care a văzut lumina tiparului în aceiași editură. 

Cel de al doilea volum, de care ne ocupăm în rândurile care urmează, se referă la Taina Mirungerii. 

Precedat de o Notă preliminară (p. 5-9) prezentul studiu este structurat în patru părţi după cum urmează: 

Partea |: Consideraţii generale: Despre mir în general şi despre Sfântul și Marele Mir și Taina Mirungerii, în special 
(pi. 1147); 

Partea a II-a: Sfintele Evanghelii sinoptice despre Taina Mirungerii (p. 17-51); 

Partea a III-a: Mirungerea în Evanghelia a IV-a și în Faptele Apostolilor (p. 51-95); 

Partea a IV-a: Mirungerea în Epistolele pauline, în cele sobornicești, și în Apocalipsă (p. 97-139). 

Privind cuprinsul prezentului volum, remarcăm dintru început că autorul prezintă câteva consideraţii generale 
privind materia Sfintei Taine a Mirungerii, apoi se fac unele precizări cu privire la acţiunea Sfântului Duh în viaţa 
spirituală a credincioșilor, în general; iar în special, se face o adâncire exegetică a textelor neotestamentare cu referire 
la Taina Sfântului Mir în viaţa Bisericii. 

Referitor la originea Tainei Mirungerii, autorul arată că acesta rezidă în făgăduinţa Mântuitorului că va trimite 
Apostolilor pe Sfântul Duh, fapt care se va împlini la Cincizecime, când asupra Apostolilor s-a revărsat Duhul Sfânt 
şi se va continua această revărsare asupra tuturor credincioșilor până la sfârșitul veacurilor, după cum ne spune 
profetul loil (3, 1-2; Fapte 2, 16-21). 

Autorul precizează, apoi, că potrivit mărturiei apostolice păstrată în cărţile Noului Testament, Sfântul Duh este 
prezent în viaţa oamenilor, pregătindu-i mai întâi pentru primirea harului răscumpărător și regenerator al naturii 
omului prin Taina Botezului, urmată de acţiunea sfinţitoare ce conduce la desăvârşirea firii prin îmbrăcarea în Hristos 
(Gal. 3, 27), ca o experienţă conștientă, liberă, activă și personală, specifică vieţii duhovnicești a fiecărui credincios 
când se împărtășește de roada Duhului (Gal. 5, 22). În același timp, Duhul este prezent și în viaţa comunitară a 
credincioșilor, activând unitatea în credință, mărturisire şi acţiune, împlinind în cele mai variate forme nevoile și 
misiunea specifică Bisericii în lume. 

Referitor la Taina Mirungerii, autorul mai precizează că oricare ar finumirile ei (punerea mâinilor, ungere, pecetluire, 
arvună a Duhului, întărire), ea este una și aceiași Sfântă Taină, inseparabilă de Taina Botezului și existentă în practica 
apostolică încă de la începutul Bisericii. 

Apostolii împărtășeau celor botezați Taina Mirungerii sub două forme: mai întâi prin punerea mâinilor, cum a fost 
cazul creştinilor din Samaria, botezați de către diaconul Filip, peste care Apostolii Petru și loan„punându-și mâinile 
luau Duh Sfânt” (Fapte 8, 15-17). În același timp, Apostolii aplicau Taina şi prin ungerea cu Sfântul Mir, după cum 
rezultă din textele scripturistice: „lar Cel ce ne întărește pe noi împreună cu voi, în Hristos, și ne-a uns pe noi este 
Dumnezeu, Care ne-a și pecetluit pe noi și a dat arvuna Duhului în inimile noastre.” (II Corinteni 1, 21-22);,„Şi voi 
aveţi ungere de la Cel Sfânt. (| loan 2,20), iar „ungerea pe care aţi luat-o de la El rămâne în voi și nu aveţi trebuinţă 
să vă înveţe cineva, ci precum ungerea Lui vă învaţă despre toate, și este adevărată și nu este minciună, rămâneți 
în El așa cum v-a învăţat” (| loan 2,27), spune Sfântul Apostol loan. 

Mai târziu, în aplicarea Tainei Mirungerii, datorită înmulţirii numărului celor care primiseră Botezul în localități 
îndepărtate, încât Apostolii nu s-au putut deplasa pretutindenea, s-a renunţat la practica punerii mâinilor, 
generalizându-se practica ungerii cu Sfântul Mir. Din textele scripturistice prezentate în volumul de faţă rezultă 
că întreaga operă specifică Duhului Sfânt - Dumnezeu, de zămislire a vieţii pe pământ, de sfințire a întregii creaţii, 
de pregătire a omenirii în vederea primirii lui Mesia, precum și participarea perihoretică și voluntară a Sfântului Duh 
la toate celelalte persoane ale Sfintei Treimi, constituie în istoria mântuirii o dumnezeiască și infinită Mirungere, cu 
o la fel de dumnezeiască putere de continuitate în Biserică și în lume, până la sfârșitul veacurilor. 

Privind Mirungerea ca lucrare a Duhului Sfânt, autorul o identifică în opera de mântuire a lumii, arătând că Fiul 
lui Dumnezeu acceptă și cu bucurie confirmă propria Lui ungere ca Mesia din partea „Duhului Domnului” (Luca 4, 

18-19). Apoi, la „plinirea vremii”, Sfântul Duh își va pogori harul Său peste Sfânta Fecioară Maria, încât și asupra ei 
se va săvârşi o dumnezeiască Mirungere. 

Din prezentul studiu reținem atât elementele comune scrierilor neotestamentare privind Mirungerea, cât şi 
precizările specifice fiecărei cărţi. 

Privind primul aspect, cel al elementelor comune, reținem că toţi Sfinţii Evanghelişti redau în mod unitar Teofania 
şi Mirungerea de la lordan, și doar sinopticii pe cea de pe Tabor, notificând că Duhul Sfânt în chipul porumbelului 
ceresc (la lordan) și al norului luminous (pe Tabor), împreună cu glasul mărturisitor al Tatălui, îl arată faptic lumii, și 
într-un caz, și în altul, pe însuși Mântuitorul ei: la lordan fiind vorba de începutul activităţii mesianice, iar pe Tabor, 
încheierea ei. 

De asemenea, toţi evangheliștii, precum şi toţi autorii neotestamentari au evidenţiat ideea că nu botezul lui loan, 
ci noul Botez, cel cu „Duh Sfânt și cu foc” întemeiat de Mesia ca cea dintâi Sfântă Taină, împreună cu Mirungerea 
şi cu celelalte Sfinte Taine, asigură mântuirea credincioşilor în Biserică. 

După aceste câteva precizări generale pe care le sugerează prezentul studiu, considerăm potrivit să extragem 
din cuprins specificul ideatic pe care îl aduce fiecare autor neotestamentar cu privire la prezenţa și lucrarea Duhului 
Sfânt în viaţa Bisericii şi mai ales în Taina Mirungerii. 

Sfântul Apostol și Evanghelist Matei, adresându-se unei anumite comunităţi, se referă în mod special la împărăţia 
lui Dumnezeu, întemeiată pe lucrarea Duhului Sfânt, pe care El o va crește, o va dezvolta și o va desăvârși. Altfel 
spus, având ca temă dominantă „Împărăţia lui Dumnezeu” (pomenită de 51 de ori), totul se desfășoară între„deja” 
şi„nu încă”. Etapa pământească a împărăției cereşti o constituie comunitatea tuturor creștinilor — Biserica. Dar nu e 
desăvârșită acum și aici pe pământ, ci doar,„atunci”, adică la sfârșitul veacurilor. Sfântul Matei arată, apoi, că Sfântul 
Duh este prezent atât la începutul activităţii lui lisus, cât și la încheierea ei. 

Privind natura umană a Fiului lui Dumnezeu, Duhul exercită ungerea asupra lui lisus, începând cu botezul de la 
lordan, iar prin conlucrarea cu Duhul Sfânt, trupul lui lisus se îndumnezeiește. Această conlucrare are caracter de 
reciprocitate în sens că Duhul a pregătit, prin prooroci și prin revelaţia Vechiului Testament, venirea lui lisus, iar pe 
de altă parte, Hristos pregătește venirea Duhului Sfânt spre împlinirea, sfinţirea și continuarea activităţii Sale în lume. 

Sfântul Evanghelist Marcu se referă la „Evanghelia lui lisus Hristos, Fiul lui Dumnezeu”, urmând ca în tot ce va 
relata să demonstreze că lisus Hristos este Fiul lui Dumnezeu; El este Mesia, Fiul lui Dumnezeu. lar în textul din 9, 
49-50, are o exprimare originală în legătură cu Sfintele Taine ale Botezului și ale Mirungerii: „Căci fiecare om va fi 
sărat cu foc, după cum orice jertfă va fi sărată cu sare. Bună este sarea... Aveţi sare în voi şi trăiţi în pace unii cu 
alţii”. Jertfa de aici este„pârga umană”, adică pruncii botezați, iar „sarea”care dă gust și valoare,jertfelor vii”(Romani 
12,1), este focul Duhului Sfânt din Sfânta Taină a Mirungerii. 

Din Evanghelia după Luca și din Faptele Apostolilor răzbate dinamica prezenţă a Duhului Sfânt și o spontaneitate 
a harului Său, manifestată în cele mai diverse situaţii: fie prin crearea unei atmosfere generale de bucurie sfântă, fie 
printr-o minunată stare de, umplere” sau de maximă înduhovnicire personală (de proorocire) a acelora asupra cărora 
El lucrează, fie prin „pogorârea peste” sau prin „umbrirea” unor personalităţi biblice ce vor avea un rol deosebit în 
istoria mântuirii; sau pur şi simplu prin „căderea” Lui inopinată, fie peste Sfinţii Apostoli, fie peste vreun grup mai 
extins sau mai restrâns de persoane. 

Descrierea pogorârii Sfântului Duh constituie o temă specific lucanică de maximă importanţă pentru viaţa 
şi istoria Bisericii creştine. Duhul Sfânt va lucra prin Sfintele Taine și lerurgii, călăuzind și sfințind Biserica și toată 
creaţia în mod neîntrerupt, orientând-o spre marea întâlnire a celei de a doua venire a lui Hristos, spre Parusie. 

În scrierile Sfântului Evanghelist loan toate cuvintele de învăţătură ale lui lisus Hristos „sunt Duh şi viață” (loan 
6,68). În Prologul Evangheliei ne este prezentată Sfânta Treime în definiri teologice specifice limbajului ioaneic: 
Tatăl este Dumnezeu, Fiul este Logosul, iar Duhul Sfânt este Viaţă, Lumină, Adevăr. Într-o altă definire teologică, de 
pildă, cuvântul „viață” este prezent de 36 de ori, cu sensul exclusiv de viaţă autentică, în Duh, adică în Dumnezeu. lar 
expresia: „le-a dat putere să se facă fii ai lui Dumnezeu” (1,12) îi definește pe toţi cei botezați, care prin Mirungere 
au dobândit și calitatea de „fii ai lui Dumnezeu”. 

În Evanghelia după loan, Botezul și Mirungerea includ trei tipuri de „naşteri”:„naşterea de sus”, naşterea din apă 
şi din Duh” şi „născut din Duhul”, ceea ce înseamnă că apa și Duhul nu-și vor înceta niciodată lucrarea în Biserica lui 
Hristos. La aceasta se mai adaugă și mărturia „sângelui” (| loan 5,6-8), ca element definitoriu al Euharistiei. 

Pe de altă parte, epistola loan ne oferă un preţios indiciu documentar, şi anume că încă de la sfârșitul veacului 
apostolic (anii 96-100), Taina Mirungerii nu se mai efectua prin „punerea mâinilor”, ci prin ungerea efectivă cu 
Sfântul Mir. 

Privind Mirungerea din Apocalipsă, pe lângă cei,„o sută patruzeci și patru de mii de pecetluiţi din toate semințţiile 
lui Israel.” (7, 3-4 și 9,4), care sunt,„miruiţii”Vechiului Testament, sunt pomeniţi și, neofiţii” (luminaţii, miruiţii) Noului 

Testament: „mulțime multă, 
Prot. Dr. Ioan Bude pe care nimeni nu putea să o 
numere, din toate neamurile 
şi seminţiile şi limbile., adică 


TEMEIURI BIBLICE NOUTESTAMENTARE martirii și creștinii (sau cei 


botezați cu botezul sângelui), 


CU P RIVIRE LA OFICIEREA SFINTELOR TAINE care „Şi-au spălat veșmintele 
ȘI IERURGII BISERICEȘTI lor şi le-au făcut albe în sângele 


Mielului.” (7, 9, 14). Ei sunt 
„biruitorii”, cei înscriși în Cartea 


Vol. Il Vieţii şi care se vor adăpa „din 
izvorul apei vieţii” (20,12; 21,6) 
= Mirungerea - „ca să aibă stăpânire peste 


Pomul vieţii și prin porţi să 
intre în Cetate” (22,14). 

În sfârșit, cel mai 
expresiv dintre toţi autorii 
noutestamentari este Sfântul 
Apostol Pavel. 

Mai mult ca în celelalte 
cărţi ale Noului Testament, 
în epistolele către Romani și 
Galateni, Duhul Sfânt și Taina 
Mirungerii constituie atât 
sursa, cât și mărturia înfierii 
noastre de către Dumnezeu. 
Duhul Sfânt al Mirungerii 
locuiește faptic în fiecare 
creştin (Romani, 8, 9-10). 
Murind și înviind în Hristos, 
prin Botez, el devine o făptură 
nouă, iar prin Mirungere 
ajunge să fie „templu al 
Duhului Sfânt” 

Sfântul Apostol Pavel 


Editurile corelează organic şi funcţional 
Învierea și Eurobit Taina Sfântului Botez cu cea a 
Timişoara, 2017 ! Mirungerii, când spune: „Câţi 


I în Hristos v-aţi botezat, în 
Hristos v-aţi și îmbrăcat” (Gal. 3,27). „Pecetea darului Duhului Sfânt ” este momentul în care făptura cea nouă 
regenerată prin Botez devine locaș al Duhului, intrând în procesul de hristoformizare, când Duhul exercită în 
interiorul ființei umane, deopotrivă „trup și suflet”, o acţiune de transformare, prin participarea Sa activă și directă, 
menită să realizeze viaţa lui Hristos în Trupul Său care este Biserica. Astfel, cei botezați și miruiţi sunt „o singură 
pâine”, alcătuind Biserica lui Hristos, ca organism viu, creator de viaţă duhovnicească prin cultivarea,roadei Duhului” 
(Gal. 5, 22-26) ca vieţuire în Hristos și în comuniune frățească. 

După cum vedem, textele neotestamentare, judicios alese şi interpretate după regulile unei exegeze corecte, 
oferă autoritatea deplină cuvântului lui Dumnezeu, ca revelaţie și inspiraţie divină și, în același timp, ca normă de 
credință „dată odată și pentru totdeauna Bisericii” (luda 1,12). Astfel, prezentul volum, realizat într-o expunere clară, 
fluentă și concisă, rămâne un studiu de referință pentru cercetătorii în domeniul studiului Noului Testament, iar 
pentru cei chemaţi să propovăduiască și să transmită învăţătura creştină, preoți și profesori de religie, se oferă ca 
un instrument de lucru folositor, precum de folos este și credincioșilor dornici să cunoască şi să trăiască conform 
învăţăturii Bisericii. 

POSTUL ÎN LUMINA SFINTEI SCRIPTURI 


Preot CONSTANTIN MILIN 


Postul îşi are originea în grădina Edenului, când celor doi oameni Dumnezeu le poruncește să se abţină a mânca 
din pomul cunoștinței binelui și al răului, atenţionându-i totodată că neascultarea acestei porunci va avea drept 
consecinţă moartea; lucru care s-a și întâmplat când omul cuprins de păcatul mândriei, de dorinţa de a fi asemenea 
lui Dumnezeu a nesocotit ceea ce i se poruncise. Omul a fost îmbrăcat cu haine de piele, cu moarte, și izgonit din 
paradis ca un călcător de lege după cum ne spune și Sfântul Vasile cel Mare:„N-am postit, și am fost alungaţi din 
rai! Să postim, dar, ca să ne întoarcem în rai! Nu vezi că Lazăr a intrat prin post în paradis? Nu imita neascultarea 
Evei! Nu lua din nou sfătuitor pe șarpe, care ne sfătuiește să mâncăm ca să ne curățim trupurile!” Din acest moment, 
unul crucial al întregii umanităţi, omul a dus o viaţă cu mult diferită de cea de dinainte, însăşi natura al cărei stăpân 
a fost, a devenit pentru om atât binecuvântare cât și blestem, deoarece căderea primilor oameni în păcat a avut 
repercursiuni grave la nivelul întregii creaţii animalele și natura nemaisupunându-se omului ca odinioară. Omul 
a încercat să îşi răscumpere vina păcatului săvârșit în ziua căderii şi să se apropie de Dumnezeu, adevărul este că 
Dumnezeu înainte de toate a fost predispus la împăcare; deoarece El este Cel care,ne-a iubit întâi." Primul pas făcut 
de om a fost prin jertfele sângeroase pe care le aducea, însă după alegerea poporului Israel ca popor ales „omul 
a primit de la Dumnezeu prescriptii clare în ceea ce priveşte zilele de sărbătoare, modalitatea de a posti și de a se 
apropia prin pocăință de Creator. 

În paginile Sfintei Scripturi găsim cel mai elocvent model de postire în persoana Sf. Prooroc şi Împărat David, 
care după ce păcătuise cu soţia unui soldat de al său pe nume Urie Heteul și având pe deasupra pe conștiință și 
vina uciderii acestuia, a fost pedepsit de Dumnezeu cu moartea copilului rezultat din acest adulter. După plecarea 
Proorocului Natan care a adus această teribilă veste, David s-a căit de păcatul săvârșit, petrecând șapte zile în post 
și rugăciune sperând că Lui Dumnezeu i se va face milă de el și va lăsa copilul să trăiască. După șapte zile copilul a 
murit, iar David împăcat cu ideea că plata păcatului său a fost moartea (Romani 6,23), le răspunde celor ce erau în 
preajmă: „Câtă vreme copilul era viu, am postit și am plâns, căci socoteam: cine știe, poate mă va milui Domnul și 
va trăi copilul, dar acum el a murit; de ce să mai postesc? îl mai pot eu oare, întoarce? eu mă voi duce la el, iar el nu 
se va mai întoarce la mine”( 2 Regi 12,22-23). David a fost un om desăvârșit și spre deosebire de restul poporului 
care privea postul ca o prescripţie obligatorie după litera legii și nu neapărat în spiritul ei, el vede prin postul unit cu 
rugăciunea în primul rând un mijloc de a intra în legătură cu Dumnezeu și de a cere iertare pentru cele petrecute. 

În perioada Vechiului Testament, iudeii posteau un post făţarnic, axat mai mult pe abţinerea de la mâncare 
și băutură, dar în unele momente ale istoriei lor zbucimate au dat dovadă totuși de sinceritate, deoarece erau 
conștienți că faptele rele sunt principalul motiv al pedepselor divine. Văzând decăderea poporului evreu și falsa 
evlavie arătată lui Dumnezeu, Sf. Prooroc Isaia descrie normele adevăratului post:„Nu știți voi postul care îmi place?- 
zice Domnul. Rupeţi lanţurile nedreptăţii, dezlegaţi legăturile jugului, dați drumul celor asupriţi și sfărâmați jugul 
lor. Împarte pâinea ta cu cel flămând, adăposteşte în casă pe cel cel sărman, pe cel gol îmbracă-l şi nu te ascunde 
de cel de un neam cu tine. Atunci lumina ta va răsări ca zorile și tămăduirea ta se va grăbi. Dreptatea ta va merge 
înaintea ta, iar în urma ta Slava lui Dumnezeu...dacă dai pâinea ta celui flămând și tu saturi sufletul amărât, lumina 
ta va răsări în întuneric și bezna ta va fi ca miezul zilei”(Isaia 58,6-8;10). 

Mântuitorul Hristos care cenzura duplicitatea oamenilor, evlavia falsă și stăruința în păcat, pune bazele priincipilor 
nou-testamentare referitoare la post, pe care orice creștin are obligaţia a le avea în vedere în urcușul spre desăvârșire; 
neuitând niciodată că El, Dumnezeu-Omul s-a dat pe Sine ca pildă și exemplu demn de urmat în ceea ce privește 
postul, postind 40 de zile și 40 de nopţi în pustia Carantaniei, fiind ispitit în acele clipe de diavol cu tot felul de 
ispite, însă ieşind de fiecare dată biruitor. În predica de pe muntele Măslinilor, Mântuitorul, asemenea lui David, 
arată că postul adevărat presupune sinceritate cu tine însuţi și cu ceilalţi: „Când posstiţi, nu fiţi trişti ca făţarnicii; că 
ei îşi smolesc feţele, ca să se arate oamenilor că postesc. Adevărat grăiesc vouă: și-au luat plata lor. Tu însă, când 
postești, unge capul tău și faţa ta o spală, ca să nute arăţi oamenilor că posteşti, ci Tatălui tău, care este în ascuns, 
și Tatăl tău care vede în ascuns, îţi va răsplăti ţie”(Matei 6,16-18). 

Lumea în care trăim este într-o continuă schimbare şi de cele mai multe ori nu în bine. Mesajul Evangheliei nu 
a fost de puţine ori transmis eronat de falșii evangheliști ai zilelor noastre sau perceput pur și simplu eronat; așa 
se întamplă și cu postul. Oamenii zilelor noastre, cei lângă care trăim până la urmă, sunt nu de puţine ori cei care 
ţin un post diferit de cel predicat de Biserica noastră; nu de puţine ori ivirea postului Sfintelor Paști creează cozi 
interminabile în supermarketuri, iar produsele cumpărate depășesc cu mult bugetul unei familii modeste. Acest 

fel de postire cât și abținerea cu ocazia postului de la mâncare cu scopul ascuns de a ţine cură de slăbire nu sunt 
în nici un caz plăcute înaintea Lui Dumnezeu. Să nu uităm că finalitatea postului este împăcarea cu Dumnezeu 
şi că de multe ori ne împărtășim cu Trupul și Sângele Mântuitorului, ori acest fel de postire nu ne face vrednici în 
nici un caz de o așa de mare cinste, deoarece nu este cu nimic diferit de cel al fariseilor, ori noi știm că Mântuitorul 
ne-a îndemnat să nu fim precum aluatul fariseilor (Matei 16,6). 

Un alt aspect al postului este că oricine îl poate ţine, cu excepţia copiilor mici, a celor bolnavi și relativ a celor 
care lucrează în condiţii grele de muncă, și totuşi nu sunt puţini acei oameni care se sustrag de la a ţine post din 
diferite motive. Sfântul Vasile cel Mare ne spune în acest sens urmatoarele: „Nu-ţi găsi scuză în boala trupului sau 
în slăbiciune! Nu-mi spune mie scuzele! Spune-le lui Dumnezeu, Care ştie totul! Îmi spui mie că nu poţi să posteşti! 
Dar să te ghiftuiești în toate zilele vietii tale și să îţi striveşti trupul sub greutatea mâncărurilor, poţi? Știu că doctorii 
nu prescriu bolnavilor mâncăruri felurite, ci post şi înfrânare. Cum dar? Dacă poți să postești și să te înfrânezi când 
ești bolnav, pentru ce spui că nu poţi să o faci când eşti sănătos ?” 

Dincele arătate maisus, putem deduce cu ușurință că postulținutdininimăcuscopuldea necurăţi șia neuni cu Hristos 
este bineprimit de Dumnezeu, iar postul fățarnic, de ochii lumii, este un lucru urât și zadarnic. Postul alături de rugăciune 
suntarmelecucare ne-a înarmat Dumnezeu împotriva diavolului șia îngerilorsăi, darși împotriva patimilorcareîlsubjugă 
pe om;arme de care nune putem lipsi în drumul atât de anevoios ce duce spre desăvârșire. Postul este și o dovadă 
de iubire din partea noastră faţă de Dumnezeu, o declaraţie de dragoste transpusă în fapte și oglindită prin nevoinţă. 

POEZII 


Rugăciunea bătrâneții 


Doamne, Dumnezeule, 

Mulţumesc Ţie pentru zilele trăite! 

Te rog, după plecarea îngerului păzitor, 

Cu patruzeci de zile înainte, 

Lasă-mi puterea să nu vorbesc vorbe nevorbite, 
să nu făptuiesc fapte nefăptuite, 

Să mai pot urma lumina, 

Să mai pot zice rugăciunea: 

Doamne, iartă-mă! 


Oricât de mult am suferit 

Eu pe voi tot v-am iubit 

Şi nu voi înceta nicicând 

Să vă am pe toţi în gând 
lubiților fiţi frații Mei 

Şi tu, nu te mai purta cum vrei. 


PETRU IOSIF TOMA 


warnu | Iisuse, lumină sfântă 


E un drum... 


E un drum spre mântuire 
Tu pe care mergi creştine? 
Întrebatu-te-ai pe tine? 
Săvârşit-ai fapte bune? 
Dacă da, atunci e bine 
De-ar veni orice credincios 
În locaşul lui Hristos 
Şi-ascultând cuvântul Lui 
Ca la inimă să-L pui 

Și de El să-ţi aminteşti 

Cât pe lume-ai să trăiești 
Fără teamă vino acum 
Că-L vei întâlni pe drum 
Și te va întreba odată 

N-ai intrat ci ai stat la poartă 
Că Eu ușa ţi-am deschis 
lar tu clanţa n-ai atins 

Şi până când te hotărăști 
Stai de veghe la ferești 
Cugetând şi lăcrimând 

La cuvântul Lui cel sfânt 


Că în vreme de postire 

Vă abateţi de jertfire 

Și mergeţi pe-a voastră cale 
Fiind apoi cu supărare 

Că de ascultai Cuvântul Meu 
Nu mergeai pe drumul rău 


lisuse, lumină sfântă, 

Tu cel ce nu vrei osândă, 

La cei ce Te preaslăvesc 

Şi de bine Te vorbesc 

Tu Doamne vrei bucurie, 

La oameni în veșnicie, 

Slavă Doamne, slavă Ţie, 

Să ai veșnic bucurie, 

Că prin a Tale forţe bune 

Ne ajuţi și ne scapi de boli şi ruşine. 
să fii Doamne, preaslăvit 

Și veșnic nebiruit 

Că pe mulţi oameni ai vindecat 

De boli grele și păcat Tu ne-ai scăpat! 
Bun ești Doamne, priceput 

Că mult bine ai mai făcut 

Să ai Doamne puteri depline, 

Să poţi face veșnic la oameni, 
Bucurii depline. 

Că Tu ești bunul şi milostivul 
Dumnezeu, care poate face bună 
Pace în lume, dar și pentru oameni 
Fapte frumoase și bune 

Slăvit să fie Domnul nostru 

lisus Hristos, că Lui i-a fost milă 

De omul cel păcătos. 

Şi a venit spre mântuire 

Pentru Întreaga omenire 

Să aibă veșnic slăvire, fără biruire. 
Tatăl nostru bun ceresc și sfânt 

Să aibă veșnic bucurie, că a făcut bune 
Cele ce sunt și în ceruri și pe pământ. 


Eu în pilde ţi-am vorbit MAXIMILIAN DUMA 
Și mai presus de toate te-am iubit 
Şi vă mai iubesc mereu 
Că pentru mine nu e greu 

La praznicul Bunei 
Vestiri 


Bucură-te Maică Preacurată 

Că de toată făptura ești lăudată, 
Căci pe îngeri i-ai întrecut 

Când pe Hristos L-ai născut 

Și slăvită ești mai mult decât omul 
Căci ai devenit Maică, lui Hristos Domnul. 
Bucură-te Fecioară Maria 

Că ai născut pe Mesia, 

Bucură-te că Maică ai devenit 

Dar fecioria o ai păzit. 

Bucură-te uimirea minţii omenești 
Că Maică şi Fecioară ești 

De Dumnezeu în Treime iubită, 
De îngeri slăvită 

Și de oameni preacinstită. 


Protosinghel MIHAIL DUMA 


Frați creștini, 


într-un glas 


Să răsune rugăciunea noastră 
Şi Domnul să ne-audă orice pas 
Acum se-nalţă cerul iubirii, 
Fraţi creştini, toţi într-un glas. 


Om lângă om, frate cu frate 
Să aducem laude lui Hristos, 
El a adus întreaga mântuire 
Poporului de jos! 


PETRU JICHICI 

ACTUALITATEA BISERICEASCĂ 


Noi hotărâri ale Sfântului Sinod al Bisericii Ortodoxe Române 

În ziua de 15 februarie 2018, în Sala Sinodală din Reședința Patriarhală, sub preşedinţia Preafericitului Părinte 
Patriarh Daniel, a avut loc ședința de lucru a Sfântului Sinod al Bisericii Ortodoxe Române. 

În cadrul acestei şedinţe a avut loc alegerea Arhiereului-vicar al Episcopiei Ortodoxe Române a Italiei și a 
Arhiereului-vicar al Episcopiei Ortodoxe Române a Spaniei și Portugaliei. 

Sfântul Sinod l-a ales prin vot secret pe Preacuviosul Părinte Arhimandrit Atanasie (Tudor) Rusnac ca Arhiereu- 
vicar al Episcopiei Ortodoxe Române a Italiei. Noul Arhiereu-vicar va purta titulatura Preasfinţitul Părinte Atanasie 
de Bogdania. 

De asemenea, Sfântul Sinod l-a ales prin vot secret pe Preacuviosul Părinte Arhimandrit Teofil (Petru) Roman 
ca Arhiereu-vicar al Episcopiei Ortodoxe Române a Spaniei și Portugaliei. Noul Arhiereu-vicar va purta titulatura 
Preasfinţitul Părinte Teofil de Iberia. 

În cadrul aceleiaşi ședințe au fost luate și alte hotărâri, dintre care amintim: 

+ A fost completată tematica omagială și comemorativă a anului 2018„Anul omagial al unităţii de credinţă şi de 
neam și Anul comemorativ al făuritorilor Marii Uniri din 1918" cu un nou capitol: Consecințele Marii Uniri. Lumini 
de Centenar: moştenitori şi fructificatori ai Marii Uniri timp de 100 de ani. 

Vor fi evidenţiate astfel personalităţile care prin realizările lor au fructificat acest mare moment al istoriei noastre 
naționale, ctitori de lăcașuri de cult, promotori și apărători ai culturii, spiritualităţii şi educaţiei creștine româneşti. 

* În contextul Anului Centenarului 2018, Sfântul Sinod încurajează intensificarea programelor pastorale, culturale 
şi spirituale de promovare a unităţii de credinţă şi de neam în comunităţile ortodoxe românești din afara României, 
în special folosirea limbii române în cultul divin, în activitățile cu tineretul și în familie. 

+ Având în vedere contribuţia Bisericii la promovarea unei educațţii pentru unitate și demnitate naţională s-a 
luat hotărârea ca Centrele eparhiale să continue oferirea sprijinului financiar şi material unităţilor școlare care au 
nevoie de reparație, renovare și dotare. 

* Întrucât activităţile culturale și artistice desfășurate în lăcașurile de cult, pot provoca tendinţe de auto- 
secularizare a spațiului sacru din Biserica Ortodoxă Română, Sfântul Sinod stabilește ca aceste activităţi culturale 
să fie organizate în alte spaţii ale parohiilor, sau în spaţii publice închiriate pentru acest scop. 

+ Filmările în lăcașurile de cult vor fi realizate doar cu acordul Centrelor eparhiale și numai în cazurile în care 
se doreşte evidenţierea patrimoniului liturgic și arhitectural-istoric al respectivelor Biserici. La fel, transmiterea în 
direct pe internet a slujbelor din biserici va fi realizată doar cu acordul Centrelor eparhiale, cu obligaţia respectării 
normelor liturgice și tipiconale. 

+ A fost aprobată înscrierea în calendarul Bisericii Ortodoxe Române, începând cu anul 2019, a pomenirii Sfintei 
Matrona de la Moscova, cu zi de prăznuire în data de 2 mai; 

+ De asemenea, a fost aprobată înscrierea în calendarul Bisericii Ortodoxe Române, începând cu anul 2019, a 
cinstirii Sfintei Icoane a Maicii Domnului - Siriaca de la Mănăstirea Ghighiu din Arhiepiscopia Bucureştilor în ziua 
praznicului Izvorului Tămăduirii. Au fost aprobate și textele Acatistului și Slujbei Sfintei Icoane a Maicii Domnului 
- Siriaca. 

+ A fost aprobattextul Acatistului și al Slujbei Sfinţilor Mc. Claudiu, Castor, Sempronian și Nicostrat (9 noiembrie) 
şi cele ale Sfinţilor 26 de Mucenici din Goţia (26 martie). De asemenea, au fost aprobate și textele a două Acatiste, 
anume Acatistul Sf. Apostol și Evanghelist Luca (18 octombrie) și cel al Acatistului Sf. Mc. Hristofor (9 mai). 


Biroul de Presă al Patriarhiei Române 


Duminica Ortodoxiei la catedrala mitropolitană 

În prima duminică din Postul Sfintelor Paşti, 25 februarie, numită şi Duminica Ortodoxiei, Înaltpreasfinţitul 
Părinte loan, Arhiepiscopul Timișoarei și Mitropolitul Banatului, a fost prezent în mijlocul credincioșilor timişoreni, 
participând la Dumnezeiasca Liturghie a Sfântului Vasile cel Mare, oficiată de un sobor de preoţi și diaconi la Catedrala 
Mitropolitană „Sfinţii Trei lerarhi” din Timișoara. Și în acest an, un număr mare de credincioşi au participat la sinaxa 
euharistică, încununând nevoinţele ascetice din prima săptămână a Postului Mare prin împărtășirea cu Sfintele 
Taine. La momentul chinonicului, diac. Sergiu Pantea a dat citire Pastoralei Sfântului Sinod al Bisericii Ortodoxe 
Române la Duminica Ortodoxiei. 

După otpustul Dumnezeieștii Liturghii, Înaltpreasfinţia Sa, împreună cu soborul de slujitori, a săvârşit Slujba 
Parastasului pentru vrednicul de pomenire Mitropolit Vasile Lăzărescu, de la a cărui trecere la cele veșnice s-au 

împlinit 49 de ani. Alături de 
preoţii și credincioşii timişoreni, 
la slujba de pomenire, au 
participat și membrii familiei 
ierarhului bănăţean. 

După slujbă, Părintele 
Mitropolit loan, însoţit de un 
grup de măicuţe de la Centrul 
eparhial s-au deplasat cu o icoană 
a Maicii Domnului, sec. XVIII, de la 
muzeul catedralei mitropolitane, 
la Episcopia Ortodoxă Sârbă 
de Timișoara. Aici, Chiriarhul 
Banatului a fost întâmpinat de 
Preasfinţitului Părinte Lukian, 
= == Episcopul Eparhiei Ortodoxe 

% » i îi - E Sârbe din Timișoara şi împreună 
au participat la vernisarea unei expoziţii de icoane pe lemn în sala de festivități a Vicariatului Ortodox Sârb din Timișoara. 

La eveniment a participat consulul general al Serbiei dl. Vladan Tadici, deputatul Uniunii sârbe din România, 
dl. Slavoliub Adnagji și preşedintele Asociaţiei de prietenie sârbo-română, „Rizniţa” din Lujnice - Serbia, dl. Sveta 
Magiarevici. De asemenea, au fost prezenţi clerici, monahi și monahii de la bisericile și mănăstirile sârbești şi 
românești, numeroși credincioși români și sârbi, ce trăiesc în Banat. Moderatul întâlnirii a fost preotul Sasa lasin, 
consilier cultural al Episcopiei Sârbe de Timișoara. Pe parcursul vernisajului corul catedralei sârbe condus de prof. 
loţa Bugarski a oferit momente muzicale religioase adecvate perioadei Postului Paștilor. 

Înaltpreasfinţitul Părinte loan a adresat participanţilor la vernisaj un cuvânt de folos, în care a evidenţiat rolul 
icoanei, ca element de unitate spirituală între credincioșii ortodocşi români și sârbi. 

Evenimentul a fost dedicat Duminicii Ortodoxiei și a cuprins icoane și portrete sculptate ale artistului Milovan 
Bekonia din Kragujevac-Serbia. 


În primă duminică a Postului Mare, Duminica Ortodoxiei, 
25 februarie, Preasfinţitul Părinte Paisie Lugojanul, Episcop- 
vicar al Arhiepiscopiei Timișoarei a săvârșit Sfânta Liturghie 
în biserica cu hramul, Adormirea Maicii Domnului”a parohiei 
Timișoara - Ghiroda Nouă, protopopiatul Timișoara II. 
Părintele Episcop a fost întâmpinat în orele dimineţii de | 
către protopopul Mircea Szilagyi, parohul bisericii, și preoții II 
slujitori Daniel Sabău şi Vlad Munteanu împreună cu zeci de E 
credincioși. 
În cadrul Sfintei Liturghii a Sfântului lerarh Vasile cel : 
Mare, Arhiepiscopul Cezareii Capadociei (care se oficiază 4 
în primele cinci duminici din Postul Păresimilor) numeroși i 
credincioși, copii și adulţi, s-au împărtășit cu Sfintele Taine din Ș 
mâinile Preasfinţitului Părinte Paisie. După încheierea slujbei 
Preasfinţia sa a dat citire Pastoralei Sfântului Sinod al Bisericii 
Ortodoxe Române la Duminica Ortodoxiei din acest an. i 
După citirea scrisorii părintești a ierarhilor Bisericii noastre, [i 
lerarhul a evidenţiat în cuvântul de învăţătură importanţa 
dreptei credinţe în viaţa creștinilor precum şi actualitatea 
mesajului drept-slăvitor în societatea noastră modernă care 
adeseori se abate de la învăţătura firească și sănătoasă a 
Bisericii. Biserica Dumnezeului celui viu este stâlp şi temelie 
a adevărului” (Timotei 3, 15), dreptarul învăţăturii sănătoase | 
- care a fost statornicit de Sfinţii Părinţi cu multă trudă și grijă 

în Sinoadele Ecumenice și care ne-a fost transmis și nouă celor de azi. Semnul văzut al biruinţei Ortodoxiei asupra 
tuturor învățăturilor eretice sunt sfintele icoane, alături de sfânta cruce și sfintele moaște - care sunt cinstite de toţi 
creștinii ortodocși cu multă evlavie, ca semne vizibile ale realităţii întrupării Fiului lui Dumnezeu și a împărtășirii 
harului Duhului Sfânt. 

Totodată Preasfinţia sa a subliniat amploarea și rolul operei filantropice a Bisericii în societatea contemporană, 
ca manifestare directă a iubirii lui Dumnezeu pentru toţi semenii, dar mai ales pentru cei lipsiţi, marginalizaţi și 
aflaţi în dificultăţi de tot felul. Drept urmare lerarhul a îndemnat credincioșii prezenţi la împletirea postului și a 
rugăciunii cu milostenia - posibilă și prin donațiile la Fondul Central Misionar care se colectează în Biserica Ortodoxă 
Română în fiecare an în Duminica Ortodoxiei. Din acest fond sunt ajutate parohiile sărace, preoţii şi credincioşii 
aflaţi în nevoi și se susţine ampla activitate filantropică a Bisericii. 

După cuvântul de învăţătură și îndemnul părintesc de a contribui la colecta ce se organizează Preasfinţitul 
Părinte Episcop-vicar Paisie a împărţit anaforă credincioșilor şi i-a binecuvântat. 


În Duminica a doua din 
Postul Paştilor, 4 martie, 
Preasfinţitul Părinte Epis- 
cop-vicar Paisie  Lugo- 
janul a săvârșit sfânta și 
dumnezeiasca Liturghie 
la Parohia Timișoara-Viile 
Fabric, fiind întâmpinat, 
încă de la orele dimineţii, 
de părintele paroh Marius 
Sfercoci, dimpreună cu pre- 
oţii co-slujitori ai parohiei și 
credincioşii prezenți. 

În cadrul Sfintei Liturghii, 
a Sfântului lerarh Vasile cel 
Mare, Arhiepiscopul Cezareei 
Capadociei, numeroși cre- 


dincioşi au primit, la momentul Sfintei Împărtășanii, Trupul şi Sângele Domnului. 

Preasfinţia Sa, în cuvântul de învăţătură, a explicat fragmentul evanghelic de la Sfântul Ev. Marcu 2,1-12, ce 
prezintă vindecarea slăbănogului din Capernaum, evidențiind modul în care omul, în diferitele stări ale vieţii sale, 
alege să se înfățișează înainte lui Dumnezeu, încercând să dobândească harul, mila și ajutorul ceresc, prin care să-și 
restaureze propria viaţă. De asemenea, Preasfinţia Sa a vorbit despre viața, opera și misiunea Sfântului Grigore 
Palama, un sfânt al cărui nume se leagă în special de precizarea învăţăturii despre harul necreat, cunoașterea 
nemijlocită a lui Dumnezeu și îndumnezeirea omului, subliniind „luptele” pe care acesta le-a purtat cu ereticii 
vremii, învredniciindu-se de marele dar al arhieriei, ocupând însemnatul scaun al Tesalonicului, pe care l-a păstorit 
cu multă demnitate. 

În continuare, Preasfinţia Sai a transmis binecuvântarea şi purtarea de grijă a Părintelui Mitropolit loan, pentru 
preoții slujitori şi credincioșii parohiei, mulţumind din partea Înaltpreasfinţiei Sale, pentru implicarea parohie în 
organizarea Olimpiadei Judeţene de Religie, desfășurată sâmbătă, 3 martie a.c., la Școala gimnazială nr. 7 - „Sfânta 
Maria”, din Timişoara, prin oferirea unei mese calde tuturor elevilor participanţi. 


Olimpiada judeţeană de Religie, la Timișoara 

Sâmbătă, 3 martie, la Școala Gimnazială nr. 7,„Sfânta Maria” din Timișoara a avut loc etapa judeţeană a Olimpiadei 
de Religie. În acest an, la faza judeţeană s-au înscris peste 300 de elevi din clasele VII-XII, din 80 de unităţi de 
învăţământ de pe raza judeţului Timiș. 

Evenimentul a debutat în capela școlii „Sfânta Maria” cu săvârșirea unei slujbe de mulţumire oficiată de pr. 
Nichifor Tănase, consilier la Sectorul Învăţământ și activităţi cu tineretul al Arhiepiscopiei Timişoarei. La momentul de 
rugăciune au participat elevi și profesori, conducerea școlii și prof. Daniela Liliana Buzatu, inspector la disciplina Religie 
în cadrul Inspectoratului Şcolar Judeţean Timiș. Toţi elevii participanţi au fost încurajați şi felicitaţi de Înaltpreasfinţitul 

Părinte loan, Mitropolitul Banatului, 
pentru preocuparea lor de a cunoaște 
învățătura de credință a Bisericii 
Ortodoxe. 

În continuare, elevii înscrişi la 
olimpiadă au intrat în sălile de clasă, 
unde au avut trei ore la dispoziţie 
pentru rezolvarea subiectelor 
de examen. Un sprijin major în 
organizarea şi buna desfășurare a 
Olimpiadei de Religie l-a acordat 
doamna Gica Dumitru, directorul 
Şcolii Gimnaziale nr. 7 „Sfânta Maria”, 
care a pus la dispoziţia Inspectorului 
Școlar şi al elevilor toate resursele „a 5 
şi spaţiile instituţiei de învăţământ necesare. La finalul competiţiei şcolare, cu sprijinul Parohiei Timişoara-Viile 
Fabric, toţi elevii participanţi, profesorii însoțitori, profesorii supraveghetori şi corectori au beneficiat de o masă 
caldă la cantina şcolii. 


Joi, 15 martie, la biserica cu hramul „Naşterea 
Maicii Domnului” a Parohiei Timișoara-losefin a 
avut loc conferinţa cu tema „Întrebări pentru lisus şi 
răspunsuri..., pentru cine?” susținută de pr. Prof. dr. 
Stelian Tofană de la Facultatea de Teologie Ortodoxă 
din cadrul Universităţii Babeş-Bolyai din Cluj-Napoca. 

La eveniment au participat profesorii Facultăţii de 
Teologie din Timișoara, preoții slujitori ai parohiei, elevi 
ai Seminarului Teologic „Carmen Sylva” din Timișoara, 
studenți ai Facultăţii de Teologie, precum și numeroși 
credincioși. Moderatorul întâlnirii a fost Pr.lonel Popescu, 
parohul bisericii, care l-a prezentat pe conferenţiar și 
tema întâlnirii și a transmis binecuvântarea și gândurile 
de bine ale Înaltpreasfinţitului loan, Arhiepiscopul 
Timişoarei şi Mitropolitul Banatului. 

Părintele conferenţiar și-a axat discursul pe Sfânta 
Scriptură, care este biblioteca lui Dumnezeu și a 
radiografiat creştinismul de azi, ca fiind unul declarativ, decât unul angajant. În cuvântul său a analizat teme 
precum: lisus, Cel incomod?!, Întrebări şi răspunsuri în cuvinte grele şi drama unei vieţi „ne-libere”, 

Aproximativ 70 de copii și tineri 
de la Centrul Școlar pentru Educaţie 
Incluzivă „Constantin Păunescu” din i 
Recaș, Centrul de plasament pentru | 
copii cu dizabilități Recaș și Centrul ; 
Educativ Buziaș, împreună cu educatorii, 
profesorii și asistenții sociali, au fost 
vineri 9 martie, oaspeţii obștii monahale 
de la Mănăstirea Timişeni-Șag din cadrul 
Arhiepiscopiei Timișoarei. Aceștia au 
participat, în biserica mare a mănăstirii, m 
cu hramurile „Tăierea Capului Sfântului 3 
loan Botezătorul” și „Sfântul losif cel Nou Ă 

de la Partoș”, la un moment de rugăciune și înălțare sufletească. Slujba a fost oficiată de Arhim. Simeon Stana, 
exarhul mănăstirilor din Arhiepiscopia Timișoarei și protos. Mihail Duma, duhovnicul mănăstirii. 

La finalul slujbei, părintele Simeon Stana a adresat un cuvânt de învățătură, în cadrul căruia a vorbit despre 
prioritatea educației calitative în viaţa fiecărei persoane umane, educație ce însumează acțiunile de modelare 
şi formare a omului, în perspectiva unor finalități racordate la reperele socio-economico-istorico-culturale ale 
arealului în care se desfășoară. Totodată, s-a subliniat faptul că educaţia, pe lângă faptul că formează o mentalitate 
pozitiv-constructivă, dezvoltând personalitatea omului, ea constituie și un aspect al procesului de socializare, prin 
care oamenii pot dobândi comportamente specifice, necesare pentru participarea activă la viaţa socială a unei 
comunități. 


Împreună lei sala a da lait din protopopiatul Făget 

PA zu. | dd AU Ilea, | Vineri 9 martie, în săptămâna a treia din 
| VERO ON OT 0 ' îi postul Sfintelor Paşti, în biserica cu hramul 
„Adormirea Maicii Domnului“ a parohiei 
Făget la avut loc întâlnirea lunară a preoţilor 
din protopopiatul Făget. Urmând o frumoasă 
tradiție, în dimineaţa zilei, preoții s-au 
spovedit la duhovnicii lor, apoi fost oficiată 
Sfânta Liturghie a Darurilor, în cadrul căreia 
toţi preoţii protopopiatului Făget, cărora s-a 
alaturat și protopopul Făgetului PC. Bujor 
Păcurar, s-au împărtășit cu Trupul și Sângele 
Domnului. Pentru slujirea la Sfânta Liturghie 
au fost rânduiţi preoţii Florin Barbu de la 
Curtea, Emanuel Giuza de la Bichigi și Liviu Lacatâș de la Bucovăţ. La strană au cântat toţi preoții prezenţi, iar la 
Sfânta Liturghie au participat numeroși credincioşi din Făget. 

Întâlnirea a continuat după Sfânta Liturghie în sala de şedinţe a Protopopiatului Făget, unde s-a desfășurat ședința 
lunară cu preoții. În cadrul ei s-au discutat aspecte practice referitoare la modul de slujire a Liturghiei Darurilor, 
părintele protopop îndemnând preoții să oficieze această slujbă în parohiile lor. A fost prezentată apoi de către 
părintele protopop ordinea de zi, fiind anunţate actele primite de la instituţiile ierarhic superioare. Anul acesta 
fiind anul centenarului Marii Uniri, preoții au fost îndrumați să puncteze importanţa acestui fapt în activităţile lor 
desfășurate în parohii. De asemenea preoții din protopopiatul Făget au fost îndemnați ca împreună cu credincioşii 
lor să participe la „Marșul pentru viaţă” ce va avea loc în orașul Lugoj în data de 24 martie. 

Cei prezenţi au avut ocazia să discute pe marginea celor prezentate dar și să-și împărtășească din activităţile 
ce le desfășoară fiecare în parohia sa. Asemenea întruniri sunt folositoare pentru că preoţii au ocazia să afle lucruri 
noi, să dezbată probleme ivite în pastoraţie dar și să închege comuniunea între slujitorii sfintelor altare (Pr. Cristian 
Farcaș). 


Taina Sfântului Maslu în parohia Sacoşu Turcesc 

În cea de a patra duminică din Postul ME | 
Mare, 18 martie, în parohia Sacoșu Turcesc 
din Protopopiatul Timişoara II, s-a săvârşit 
Sfântul Maslu de obște pentru credincioșii 
parohiei. Potrivit unei vechi tradiţii din Banat, | 
în posturile mari de peste an, în fiecare | 
parohie rurală se săvârşeşte Taina Sfântului 
Maslu când sunt invitați mai mulţi preoți E 
din satele din jur la slujirea tainei. Este un 
moment însemnat în viaţa parohiei, prilej | 
de intensificare a vieţii duhovniceşti pentru 
enoriaşi, de împărtășire din cuvântul de 
învățătură rostit de unul din preoții invitați 
dar şi de comuniune frățească. 

Soborul de preoţi slujitori a fost alcătuit din pr. Mircea Szilagyi (protopopul locului), pr. pensionar lulian Crainic 
(fost paroh la Sacoșu Turcesc), pr. Adrian Avram (parohia Sîlha), pr. Eugen Babescu (parohia Timişoara - losefin), 
pr. Florian Maxim (parohia Icloda), pr. Florin Avram (parohia Visag) și pr. Cristian Păiș (paroh la Sacoșu Turcesc). 

După săvârșirea Sfintei Taine, protopopul Mircea Szilagyi a rostit cuvântul de învățătură în care a vorbit despre 
postul bineplăcut lui Dumnezeu, post care împletește postirea de bucate cu rugăciunea și cu milostenia, dar 
şi cu participarea mai intensă la slujbele Bisericii. De asemenea, săvârșirea Taine Maslului, cu citirile care se fac 
din epistolele Sfinţilor Apostoli și din Sfintele Evanghelii, sensibilizează ascultătorii la efectele distrugătoare ale 
păcatului în viețile oamenilor dar și la puterea harului lui Dumnezeu de a restaura și de sfinţi pe cei care cu credinţă 
cer ajutorul Lui. Tot acum, protopopul Mircea Szilagyi a transmis cuvântul de binecuvântare al Chiriarhului locului. 

În încheiere, preotul paroh a mulţumit lui Dumnezeu, ierarhului pentru cuvântul de binecuvântare transmis de 
protopop, preoţilor slujitori pentru rugăciune și osteneală și tuturor credincioşilor prezenți. 


Taina Sfântului Maslu în parohia | Birda 


Duminică, 25 
februarie a fost oficiată 
Taina Sfântului Maslu 
în biserica cu hramul 
„Naşterea Maicii 
Domnului” din parohia 
Birda, protopopiatul 
Deta. În prima săp- 
tămână a Postului 
Mare s-a oficiat slujba 
Canonului cel Mare, 
Sfânta Liturghie a 
Darurilor mai înainte 
sfinţite, a Sfântului Vasile 
cel Mare, pomenirea de 
' obște a celor adormiţi 
în Sâmbăta Sfântului 
„| Teodor şi Sfânta Taină 
e a Maslului, rugăciune, 

meditație și împărtășire 
> cu Sfintele Taine. 

= La Sfânta Taină a 

P E : Maslului au slujit P. On. 

Păr. loan Pisăgeaii, gg Detei, P. C. Părinţi Zoran Milovanov iBereauița), loan Silvan (Folea), Călin Negrea 

(Gătaia), Sebastian Andrei Petrescu (Percosova), Tiberiu Gherasim (Ferendia) şi Valentin Bugariu, parohul locului. 

Cuvântul de învăţătură a fost susţinut de P. On Părinte Protopop, care, pornind de la cuvântul pastoral al Sfântului 
Sinod, a accentuat faptul că unitatea de credință și de neam reprezintă în cazul românilor tezaurul spiritual pe care 
se temeluiește întreaga existență de veacuri a poporului încreștinat de Sfântul Apostol Andrei. 


Activităţi religios-catehetice în parohia Gătaia 

La începutul Postului Paştilor la iniţiativa P. C. Părinte Călin Negrea, parohul bisericii ortodoxe cu hramul „Învierea 
Domnului” din parohia Gătaia, protopopiatul Deta au fost oficate mai multe slujbe după cum urmează: Vecernia 
iertării în 17 februarie, urmată de slujba Canonului cel Mare (luni, marţi, miercuri și joi), Sfânta Liturghie a Sfântului 
loan Gură de Aur și pomenirea de obște a celor adormiţi, în Sâmbăta Sfântului Teodor. 

Programul liturgic a fost întregit prin desfăşurarea unui atelier catehetic cu copiii din programul „Hristos 
împărtășit copiilor”. De astă dată scopul întâlnirii l-a reprezentat confecţionarea de felicitări și mărțișoare de Ziua 
Internațională a Femeii. 

Prin grija aceluiași preot paroh, doamnele din Comitetul Parohial au împodobit icoanele cu flori în ajunul 
Duminicii Ortodoxiei, amintirea biruinţei învățăturii ortodoxe asupra ereziei iconoclaste. 

Săptămâna duhovnicească la parohia Belinţ 


În prima săptămână 
+ a Postului Sfintelor Paşti, 


în Parohia „Învierea 
Domnului” din  Belinţ, 
protopopiatul Lugoj, 


s-a desfăşurat, ca şi în 
anii trecuţi, săptămâna 
duhovnicească. Fiind o 
săptămână specială, în 
fiecare seară, de luni până 
joi, s-a săvârșit pavecerniţa 
mare, care cuprinde și 
canonul Sfântului Andrei 
Criteanul. Conform 
rânduielilor  tipiconale, 
miercuri și vineri a fost 
use 00 a oficiată Sfânta Liturghie a 
darurilor mai înainte Sfinţite. Alături de slujitorii și ievezliialsti parohiei Belinţ, cu acest priliej au stăruit în rugăciune 
şi cuvânt de învăţătură, preoţi de la parohiile învecinate și nu numai. Părintele Dan Dologa de la parohia Teș a vorbit 
despre post ca dar binecuvântat al bunului Dumnezeu spre mântuirea fiecăruia, tânărul teolog Florin Lăzărescu a 
subliniat frumusetea chipului divin restaurat prin pocăință așa cum este ilustrată de chipurile vechi testamentare 
ale Canonului Sfântului Andrei Criteanul, părintele Alin Ciutac de la parohia Coștei a îndemnat la dragoste jertfelnică 
prin slujirea apropelui, părintele Daniil Cozmaniuc de la mănăstirea „Înălțarea Domnului” din Reşiţa a cuvântat 
despre pericolul înstrăinării și sărăcirii duhovnicești în societatea actuală bazată pe consumism şi egocentrism. 

Sâmbătă dimineaţa, prăznuindu-l pe Sfântul Teodor Tiron, și urmând o veche tradiţie a parohiei, a fost oficiată 
Sfânta Liturghie a Sfântului loan Gură de Aur, făcându-se pomenirea morţilor și binecuvântarea grâului fiert spre 
pomenirea minunii săvărşite de Sfăntul Teodor în ajutorul creștinilor care doreau să postească chiar și în vremuri 
de prigoană. Părintele Simion Bica de la parohia Teregova a binevoit a coliturghisi împreună cu cei doi slujitori 
ai parohiei, Daniel Otescu și Marius Oroian, înfățișând, în cuvântul de învățătură, poruncile divine ca modalități 
practice de viețuire duhovnicească zilnică. 

Duminică, 25 februarie, începând cu ora 9,30, a fost oficiată Sfânta Liturghie a Sfântului Vasile cel Mare. La 
momentul potrivit, copiii și mai mulţi credincioși din parohie s-au împărtășit cu Trupul și Sângele Domnului nostru 
lisus Hristos (după ce cu o seară înainte, la vecernie, s-au mărturisit). De asemenea, în această duminică toţi cei 
prezenţi în sfânta biserică au avut bucuria de a primi spre cunoaștere rostul și semnificaţiile icoanelor prin citirea 
Pastoralei Sfântului Sinod la Duminica Ortodoxiei, dar în același timp s-au bucurat de cuvântul plin de putere multă 
al teologului Claudiu Răducu, realizator la studioul de radio „Învierea” al Arhiepiscopiei Timişoarei. 

La ceas de seară şi în încheierea săptămânii duhovniceşti, s-a săvârşit Taina Sfântului Maslu, invitaţi fiind părintele 
ieromonah Onufrie Ocu de la schitul, Înălţarea Sfintei Cruci” de la Petroşniţa, părintele Dorin lonescu de la parohia 
Păru, părintele Cristian Tomescu de la parohia Timișoara Est, părintele Andrei Chiriliuc de la parohia Babșa și părintele 
diacon Gabriel Mihai Bica, slujitor la Catedrala episcopală din Caransebeş. În încheiere, părintele Onufrie a binevoit 
a pune la sufletele credincioșilor prezenţi un bogat cuvânt de zidire sufletească și înălţare duhovnicească despre 
ascultare şi binecuvântare. 

Punându-ne încrederea în bunătatea Părintelui Ceresc, nădăjduim că rugăcinile aduse în acest răstimp 
binecuvântat vor aduce har și mângâiere, spor duhovnicesc și bucuria veşniciei atât credincioşilor parohiei, cât şi 
celor ce s-au ostenit spre desăvârșirea noastră (Pr. Daniel Gabriel Otescu). 


Seară duhovnicească la parohia Gătaia 

La iniţiativa P. C. Părinte Călin Negrea, parohul bisericii cu hramul „Învierea Domnului” din parohia Gătaia, 
protopopiatul Deta, a fost inițiată Săptămâna duhovnicească în prima săptămână a Postului Mare (26 februarie-4 
martie). În această perioadă au fost oficiate servicii religioase zilnice, s-au rostit cuvinte de învăţătură, a avut loco 
procesiune cu sfintele icoane în Duminica Ortodoxiei și s-a oficiat Taina Sfântului Maslu de obște. 

Au fost invitaţi cu acest prilej P.C. Părinţi: Valentin Cazac (parohia Bulgăruș), lulian Popa (parohia Colonia Gătaia), 
Codruţ Matei (Spitalul de Psihiatrie), Marcel Moclinda (parohia Șipet). 

Marţi, 27 februarie a fost oficiat Acatistul Sfântului loan Casian. În cateheza susţinută cu acest prilej cu tema: 
„Sfântul loan Casian şi unitatea Bisericii”, părintele Valentin Bugariu a expus contribuţia Bisericii din Scythia Minor 
la dezvoltarea sentimentului de unitate bisericească. lerarhi și călugări au participat la lucrările primelor patru 
Sinoade ecumenice, au purtat corespondenţă și au fost hirotoniți de Sf. loan Gură de Aur, au contribuit la cristalizarea 
învățăturii de credinţă inițiind formula dogmatică: „Unul din Treime a pătimit cu trupul” care este cunoscută datorită 
Antifonului II de la Sf. Liturghie şi au realizat un calcul pascal și calendaristic. Prin grija Sf. loan Casian, scrieri ascetice 
și disciplinare au fost duse în Apus. Așa se face că învățătura despre cele 8 păcate capitale (vicii și remedii), opera 
lui Evagrie Ponticul, regulile monahale din viaţa călugărească a Egiptului au fost trăite și implementate în două 
mănăstiri la Marsilia. Prin toate aceste realizări Biserica Scythiei Minor din primele veacuri ale creștinătății a reușit 
să-și aducă o contribuţie de seamă la păstrarea unităţii Bisericii. lar pentru că la noi românii, credinţa, limba și 
tradiţiile reprezintă tezaurul spiritual al poporului și prin aceste fapte ale credinţei s-a apărat și păstrat unitatea 
sobornicească și apostolicească a Bisericii din Răsărit și Apus. 

La final, celor prezenţi le-a fost dăruit nr. 1 (25) al revistei de cultură și religie rurală „Arhanghelu!” din Birda. 


Taina Sfântului Maslu la parohia Gătaia 

3 [e Lafinalul Săptămânii duhovniceşti 
i £ Ic organizate de către PC. Părinte Călin 
Negrea, parohul bisericii cu hramul 
„Învierea Domnului” din parohia 
Gătaia, protopopiatul Deta a fost 
săvârşită Taina Sfântului Maslu de 
obște, Duminică, 4 Februarie în 
biserica parohială. 

Cu acest prilejau slujit P On.Părinte 
loan Prisăcean protopopul Detei și 
P, C. Părinţi: Virgil Roşu (Pădureni), 
Codruţ Matei (Spitalul de Psihiatrie), 
Zoran Milovanov (Berecuţa), lulian 
Popa (Colonia Gătaia) și Valentin 
+a Bugariu (Birda). 


a bogat cuvânt de învățătură în carea 
îndemnat pe credincioşii prezenţi la sporirea rugăciunii având ca model rugăciunea inimii. A dat ca exemplu în 
acest sens pe Sfântul Grigorie Palama, dascăl al învățăturii despre energiile necreate prin care îl putem cunoaște 
pe Dumnezeu. 

Taina Sfântului Maslu încheie o săptămână în care s-a împletit rugăciunea publică, împărtășirea cu Sfintele Taine 
cu iniţiative catehetice și filantropice realizate împreună cu copiii din grupa de cateheză parohială. 


Săptămâna duhovnicească în parohia Mașloc 

În perioada 25 februarie - 4 martie a avut loc „săptămâna duhovnicească” în parohia Mașloc din cadrul 
protopopiatului Timișoara II. Săptămânile duhovnicești au loc periodic în parohiile din părţile Banatului și presupun 
intensificarea vieții spirituale în comunităţile credincioșilor, mai multe servicii religioase și invitarea unor preoţi cu 
experienţă pastorală pentru rugăciune, cuvânt de învăţătură și comuniune frățească. 

Săptămâna duhovnicească a debutat în Duminica Ortodoxiei când, după-masă, s-a săvârșit Sfânta Taina a Maslului 
în filia Remetea Mică a parohiei de către un sobor de șapte preoți slujitori: pr. loan Bolbos, pr. Lucian Spath, pr. Petre 
Temelie, pr. Mihai Botiz, pr. Gabriel Marineasa, pr. Gheorghe Rusnac și pr. paroh Ilia Pavlovici Pătruţ. Părintele loan 
Bolbos a ţinut cuvântul de învăţătură în care a accentuat rostul postului și a rugăciunii în viaţa fiecărui credincios. 

ltinerariul spiritual a continuat cu oficierea Acatistului Domnului nostru lisus Hristos în zilele săptămânii și a 
Sfintei Liturghii a Darurilor mai înainte sfinţite în zilele de miercuri şi de vineri iar sâmbătă s-a săvârșit pomenirea 
morţilor şi vecernia urmată de spovedanii. În aceste zile au fost invitaţi preoţi care s-au rugat împreună cu parohul 
şi cu comunitatea credincioșilor: pr. Florin Ardeuan (parohia Chesinţ, Arhiep. Aradului), pr. Teodor Farcaș (parohia 
Zăbrani, Arhiep. Aradului), pr. Mihai Botiz (parohia Buzad), pr. Petre Temelie (parohia Murani) și pr. Gabriel Marineasa 
(parohia Comeat). 

Săptămâna s-a încheiat în Duminica a II-a din Postul Mare în biserica cu hramul „Nașterea Maicii Domnului” 
din Mașloc prin Sfânta Liturghie a Sf. ler. Vasile cel Mare și prin săvârșirea Sfântului Maslu de către șapte preoți: pr. 
paroh Ilia Pavlovici Pătruţ, pr. Petre Temelie, pr. Gabriel Marineasa, pr. Mihai Botiz, pr. loan-Radu Meșter (parohia 
Alioș), pr. Teodor Farcaș (parohia Zăbrani, Arhiep. Aradului) și pr. Florin Ardeuan, acesta din urmă ţinând cuvântul 
de învățătură în care a vorbit celor prezenţi despre practica și folosul rugăciunii neîncetate care înalță mintea la 
Dumnezeu și îl despătimește pe cel care o practică. Tot cu această ocazie copiii din grupul catehetic al parohiei au 
expus icoanele pe sticlă realizate la centrul de tineret al parohiei sub îndrumarea profesoarei de Religie, doamna 
Melania Zamfor. 


Mai mulţi elevi ai Şcolii Gimnaziale 
Variaș au desfășurat o activitate 
specifică în data de 1 martie, fiind 
prezenţi la Centrul de Îngrijire și 
Asistentă din comuna Variaș, unde 
au adus zâmbete pe fețele bunicilor 
şi bunicuțelor, dăruindu-le câte un 
mărțișor din cele confecţionate de ei 
în cadrul Cercului de creații și confecții. 
” Elevii au fost îndrumați de profesorul 
de Religie Andrei Silviu larema și de 
părintele paroh Ilie Cristea. 


Sâmbătă, 25 februarie, la Biserica 
Ortodoxă Română Șag a avut loc 
un atelier de creație în care s-au 
confecţionat mărţișoare dedicate 
zilei de 1 martie. Sub îndrumarea 
preotului Florin loan Băran, la atelier 
au luat parte un număr de peste 50 
de copii din parohia Șag. 

Totul s-a întâmplat într-un 
atelier organizat cu dublu caracter: 
catehetic, discutând despre rolul 
mărţișorului în cultura românească, 
şi practic, folosind materialele puse 
la dispoziţie - carton, hârtie colorată, 
capsatoare, lipici. Frumoasele 
mărțișoare s-au înfiripat cu talentul "8 
micuţilor și bucuria lor a fost cu atât ra 
mai mare când au aflat destinatarii acestora: mamele și bunicile lor, dar și celelalte mame și bunici din parohie. 

Pe lângă lucrarea artistico-creativă s-au purtat discuţii pe diferite teme de actualitate, încercând să se găsească 
şi răspunsuri concrete. „Ce pot face două măini dibace...” s-a concretizat prin minunatele mărţișoare realizate de 
copiii participanţi la respectivul atelier de creație 


La începutul lunii martie, copiii de la centrul educaţional Patriarh Miron Cristea din Făget, sub atenta coordonare 
a personalului de specialitate ce deservește centrul, au derulat un frumos proiect educaţional intitulat Bucuria 
primăverii şi importanța mamei. Proiectul a avut ca obiectiv implicarea copiilor în activităţi de grup, dezvoltarea 
creativității și implicarea în acţiuni social- caritative. 

În acest scop copiii au confecţionat mărţișoare, felicitări şi floricele din zahăr într-un atelier de creaţie desfășurat 
la centru. În duminica a doua din postul Sfintelor Paşti copiii împreună cu pr. coordonator lonuţ Liviu Lacatâș şi 
doamnele ce se îngrijesc de ei la centru au susţinut un program artistic de pricesne închinate Maicii Domnului 

Ci îm A , si tiu ai te at edi ipesein a aste 
da îi | pe în biserica „Inălţarea Domnului“ din Făget. 


După terminarea Sfintei Liturghii în faţa 
pr. protopop Bujor Păcurar, a pr. loan Jurj 
şi a unui număr mare de credincioşi, au 
! prezentat programul, fiind apreciaţi de către 
cei prezenţi. Pr. protopop i-a îndemnat să 
acorde în viitor o importanță deosebită 
învățăturii căci numai în acest fel vor putea 
să devină cineva în viaţă. La final în timp 
ce se împărțea anafora copiii au dăruit 
3 credincioşilor din mărţișoarele și felicitările 
realizate de ei, în felul acesta sensibilizându-i 
cu referire la sosirea primăverii și la ziua 
mamei. 

Proiectul a continuat în ziua de 7 martie 
prin vizita făcută de copii împreună cu Pr. 
coordonator lonuţ Liviu Lacatâș, pr. loan 
Jurj și pedagogii sociali Letiţia Botineștean și Viorica Ciusa, la spitalul orășenesc din Făget. Aici au vizitat, alături 
de doamna doctor Delia Glava, secția de pediatrie a spitalului. Cu această ocazie ei au putut să afle de la doamna 
doctor multe informaţii interesante cu privire la virozele de sezon și cum acestea pot fi prevenite și combătute. 
Apoi au fost oferite tuturor copiilor internaţi mărţișoare și felicitări alături de urările de bine din partea vizitatorilor. 

Proiectul a fost considerat un succes, prin participarea la el copiii au învățat dragostea faţă de aproapele, respectul 
şi recunoştinţa faţă de fiinţa care le-a dat viaţă şi implicarea alături de Biserică în viața comunităţii (Pr. Cristian Farcaș). 


Rezultate foarte bune la Olimpiada de Religie, pentru elevii din Birda 

Sâmbătă 3 martie, în organizarea Inspectoratului Județean Timiș și Arhiepiscopiei Timișoarei s-a desfășurat 
Olimpiada de Religie, etapa județeană, așa cum se poate citi mai sus. De la parohia Birda au participat cinci elevi 
din clasele IX-XI de la Liceul Teoretic din Gătaia sub coordonarea prof. Doru Popa, titularul Catedrei de Religie de 
la Școala Gimnazială din Birda / Liceul Teoretic din Gătaia. Toţi cei cinci elevi, din care patru au absolvit Gimnaziul 
la Birda, au obţinut rezultate bune și foarte bune, eleva Roberta Gabor calificându-se la etapa naţională. 


Nume clasa Rez. obţinut 
şi prenume 


Gabor Roberta 


a 


Unitatea de credinţă și de neam- simpozion judeţean 

Anul 2018 este anul omagial al Unităţii de credinţă si neam. Simpozionul judeţean organizat de Grădiniţa PP. 
Troiţa în colaborare cu Școala Gimnazială Sf. Antim Ivireanul din Timișoara a oferit un cadru de prezentare și 
diseminare a activităților desfăşurate la clasă și care au cinstit obiceiurile, tradiţiile româneşti, evenimentele istorice 
și personalităţile care fac cinste neamului nostru. 

Cele două secţiuni ale simpozionului au cuprins un număr de 50 de lucrări care pe lângă bunele practici realizate 
la clasă au cuprins și studii personale ale cadrelor didactice privind implicarea Bisericii în dezvoltarea societăţii 
românești. Proiectele didactice și tematice: Micul creștin, Noi suntem români, Mari valori ale neamului- Mihai Eminescu, 
La mulţi ani, România! sunt exemple prin care este demonstrat stimularea interesului copiilor mari și mici pentru 
valorile strămoșești, cele ce ne definesc ca neam și ţară. Proiecte educaţionale ca Bucuria sărbătorilor de iarnă, 
Prieteni prin credinţă, Bucurie dăruim, bucurie noi primim, Identitate și spiritualitate românească vin în completarea 
acţiunilor de învăţare, printr-o educaţie non-formală care arată preocuparea cadrelor didactice de a împărtăși și 

a completa noțiuni a ceea ce însemnă valoare tradițională 
românească. 

Dacă la nivelul preşcolar obiectivele vizau descrierea 
şi identificarea elementelor locale specifice ţării noastre V, 0 i A 
şi zonei în care locuim sau cultivarea comportamentelor Rima E / epitii 
moral-religioase, la ciclurile superioare obiectivele sunt mai ca, D& CR 
direcționate spre experimentarea trăirilor, a interpretărilor Ediţia | „SIDE Meat V- 
de colinde sau cântece patriotice, să-și exprime impresiile i TI a / | 
față de activităţile desfășurate și implicit să-și însușească ; | 
sentimentele trăite. 

Secţiunea a doua cuprinde lucrări ale cadrelor didactice 
care subliniază implicarea Bisericii în viața societății 
românești. Aflăm din rezumatele primite cum că strămoșii 
alături de preoţii noștri au fost legați de acest pământ, l-au 
iubit, l-au apărat au construit o nouă societate așa cum a fost 
înțeleasă în momentele istorice respective și Biserica a fost 
și este cea care, a transmis oamenilor, de-a lungul timpului, 
repere pentru a-și organiza și trăi viața valorificându-și 
aptitudinile în sensul împlinirii proprii și spre binele acestei 
societății. 

Simpozionul organizat se dorește a fi o modalitate de 
promovare a educaţiei formale și non-formale promovate 
la nivel preuniversitar. Dacă atât elevii cât și profesorii își 
valorifică eforturile pe fondul unei stări de bine prin acţiuni 
moral civice de calitate atunci apar atitudinile pozitive față de 
învăţare. Atitudinile formate pe calitatea produsului învăţat 
duc la formarea de aptitudini specifice. Aptitudinile catalizate de transferul corect al experienței conduc la obţinerea 
de comportamente de învăţare. Vorbind despre istoria unui neam, despre tradiţiile sale, despre spaţiul său cultural 
cum să nu obţii performanţe școlare. lată ce am urmărit și ce considerăm că vom promova în ediţiile viitoare (Prof. 
Margareta Tănăsoiu, Grădiniţa PP Troiţa Timișoara). 


o d 

a Vil-a, Școala Gimnazială "Sf. Antim Ivireanul”, Timișoara 


Luerare realizată de Mera Ana, cls. 

Taina Sfântului Maslu în parohia Sculea 

În Duminica a III-a din Postul Mare, 11 martie, a fost oficiată Taina Sfântului Maslu de obște în biserica cu 
hramul „Adormirea Maicii Domnului” 

din parohia Sculea, protopopiatul Deta. 

La invitaţia P. C. Părinte loan 
Marcu, parohul locului, a Consiliului 
şi Comitetului Parohial, au slujit P. On. 
Părinte loan Prisăcean, protopopul 
Detei, P. C. Părinți Adam Rugaci (adm. 
Șemlacu Mare), Matei Codruţ (Spitatul 
de Psihiatrie), Călin Negrea (Gătaia), 
lulian Popa (Colonia Gătaia) și Valentin 
' Bugariu (Birda). 

Cuvântul de învăţătură a fost susținut 
deP.On.Părinte Protopopcare a cuvântat 
| pe tema primirii şi acceptării Crucii, ca 
prim pas al educaţiei creștine de astăzi. 
Numai acceptând Crucea, putem să ne 
încredințăm de viața în Hristos. 

S-au împărtășit de rugăciune și de 
lucrarea Sfintei Taine mai mulţi creştini 
din parohie, precum și din parohiile 
Gătaia și Colonia Gătaia. 

Vineri, 9 martie în ziua pomenirii Sfinţilor 40 de Mucenici 
a fost oficiată Sfânta Liturghie a Darurilor mai înainte 
sfinţite de către P. C. Părinţi Călin Negrea de la parohia 
Gătaia şi Valentin Bugariu, parohul locului, în biserica cu 
hramul „Naşterea Maicii Domnului” din parohia Birda. La 
momentul îndătinat s-au împărtășit cu Trupul și Sângele 
Domnului mai mulți copii. 

Cuvântul de învățătură a fost pregătit și susţinut de 
preotul Valentin Bugariu, care a vorbit credincioșilor 
prezenţi de martiriul soldaţilor din Sevastia Armeniei 
cinstiţi în mod deosebit de poporul român prin prepararea 
„Sfinţișorilor”, un fel de colăcei sub forma cifrei „8” unși 
cu miere și presărați cu nucă. Sărbătoarea Sfinţilor 40 de 
Mucenici este considerată a fi hotar între iarnă și vară: 
„Copiii înţeapă pământul cu bețe, gest prin care alungă 
” iarna și cheamă primăvara. [...] Se spune în popor că așa 
cum va fi vremea în această zi, va fi încă 40 de zile”. (Gelu 
Furdui, Credinţe, datini, obiceiuri și superstiții la români, Ed. 
i Reîntregirea, Alba lulia, 2016, p. 35-36). Tot în această zi se 
face la români pomenirea deținuților politici din perioada 
1948-1989. 

După otpustul Sfintei Liturghii a fost oficiată o slujbă de 
pomenire pentru cei care au pierit în temniţele comuniste 
dar și pentru eroii căzuţi pentru libertatea, unitatea și 
independenţa României. 


Miercuri, 14 martie a fost oficiată Sfânta Liturghie a Darurilor mai înainte sfinţite în capela cu hramul „Pogorârea 
Sfântului Duh” din satul Mănăstire, filie a parohiei Berecuța, protopopiatul Deta. 

Cu acest prilej s-au împărtășit cu Sfintele Taine ale Mărturisirii şi Împărtășirii elevii preşcolari şi școlari de la Școlile 
Primare din Berecuţa și Mănăstire. Copiii au fost însoţiţi la biserică de către educatorii și învățătorii de la unitățile 
de învățământ. 

La invitaţia P. C. Părinte 
Zoran  Milovanov, parohul 
locului, au slujit P. C. Părinţi 
Codruţ Matei (Spitalul de 
Psihiatrie), Jivovine Maletici 
(Denta), Călin Negrea (Gătaia), 
Tiberiu Gherasim (Ferendia) şi 
Valentin Bugariu (Birda). 

După otpustul Sfintei 
Liturghii, copiii însoţiţi 
de educatori și preoții 
slujitori au făcut un popas 
la Mănăstirea „Sfântul Mare f 
Mucenic Gheorghe” din satul 
Mănăstire. Aici, în biserica 
cea mare a aşezământului 
monahal, s-au închinat la 
moaștele Sfântului Mare 
Mucenic Gheorghe. 

La iniţiativa Părintelui 
protopop Marius 
Podereu de la Sânnicolau 
Mare, în duminica II-a din 
Postul Mare, 4 martie, 
după Sfânta Liturghie, 
un grup de copii 
din oraș, în costume 
populare, pregătit de 
doamna profesor de 
religie Cornelia Petcov, a 
recitat poezii și cântece 
patriotice, în contextul 
Anului comemorativ 
dedicat  Centenarului 
| Marii Uniri de la Alba 
lulia din 1918. 

„Dorim ca anul 
acesta să  organizăm 
cât mai multe astfel de 

: manifestări patriotice, 
în mai multe parohii din cuprinsul protopopiatului nostru. Copiii s-au prezentat foarte bine și ne-au impresionat 
până la lacrimi cu vocile lor îngereşti. Să nu uităm trecutul nostru, istoria noastră, să fim mândri că suntem români și 
creștini și să le insuflăm copiilor și nepoților noștri dragostea de Patrie și de Biserică”- a declarat părintele protopop. 

La sfârșitul programului artistic, fiecare copil din biserică a primit icoane și dulciuri. 


În data de 16 februarie, un grup de 38 de copii din parohia Teremia Mare, însoţit de preoţii parohiei, pr. Liviu 
Bogos și pr. Viorel Pescar şi de patru părinţi ai copiilor, a fost în excursie la Arieşeni, jud. Alba. Excursia s-a realizat 
din fonduri strânse de către copiii care au colindat și au vestit Nașterea Mântuitorului nostru lisus Hristos. 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


1 februarie 
- Efectuează o vizită pastorala la parohia 
Sânandrei Colonie 


2 februarie 
- Participă la Sfânta Liturghie la parohia 
Sânandrei Colonie 


4 februarie 
- Participă la Sfânta Liturghie la mănăstirea 
Timişeni și rostește cuvânt de învățătură 


5 februarie 

- A primit pe domnul Lucian Adjoca, 
respectiv Emil Pleșa, credincioși de la parohia 
Blajova, din protopopiatul Lugoj. 


6 februarie 
- Vizitează șantierul bisericii din Moraviţa 


8 februarie 
- Vizitează șantierul mănăstirii Dobrești 


11 februarie 
- Participă la Sfânta Liturghie la catedrala 
mitropolitană şi rostește cuvânt de învăţătură 


12 februarie 
- A primit pe domnul regizor Sabin-Lucian 
Popescu, de la Teatrul Naţional Timișoara. 


14 februarie 
- A participat la ședința Adunării Naţionale 
Bisericești, la Palatul Patriarhiei din Bucureşti. 


15 februarie 
- A participat la ședința de lucru a Sfântului Sinod - București. 


18 februarie 
- Participă la Sfânta Liturghie la biserica parohiei Chișoda și rostește cuvânt de învăţătură 


19 februarie 

- A primit pe preotul paroh Florin Groza, de la parohia Jebel, din protopopiatul Deta, dimpreună cu epitropul 
bisericii, domnul Cornel Mureșan; 

- A primit pe preotul greco-catolic loan Chișărău, parohul bisericii "Sfânta Maria - Regina Păcii” din Timişoara şi 
fondatorul Asociaţiei "Darul Vieţii” - Timişoara; 

- A primit pe pr. conf. univ. dr. Nicolae Morar, de la Facultatea de Teologie Orotodoxă din cadrul Universităţii de 
Vest din Timișoara. 
- Participă la slujba Canonului celui Mare la catedrala mitropolitană și rostește cuvânt de învățătură 


20 februarie 

- A primit pe preotul Mihai Gherghel, paroh al Bisericii Greco-Catolice din Vârşeţ și Marcovăţ - Republica Serbia. 
- A primit pe domnul profesor Mihai Mihailovici din Arad; 

- A primit pe preotul Cosmin Chiroiu, parohul bisericii din losifalău, protopopiatul Lugoj. 

- A primit pe preotul Constantin Timariu, parohul bisericii din Berini, protopopiatul Timişoara II. 

- Participă la slujba Canonului celui Mare la parohia Breazova și rostește cuvânt de învăţătură. 


21 februarie 
- Primește vizita domnului Jose Guillermo Ordorica Robles, ambasadorul Mexicului în România 


22 februarie 
- Participă la slujba Canonului celui Mare la parohia Denta și sfințește crucea nouă pentru sfântul locaș 


23 februarie 
- A primit pe domnul economist loan Degău - Director Banca comercială Oradea, dimpreună cu domnul prof. 
cercetător ştinţific Vasile Todincă - Muzeul Ţării Crişului — Oradea. 


25 februarie 
- Participă la Sfânta Liturghie la catedrala mitropolitană și apoi participă la o expoziţie de icoane la sediul 
Episcopiei Ortodoxe Sârbe din Timișoara 


26 februarie 

- A primit pe doamna Adela Panait, directorul Școlii “Sf. Antim Ivireanul” — Timișoara, dimpreună cu doamna 
loana Popescu — director de promovare - Școala "Sf. Antim Ivireanul” - Timişoara. 

- A primit pe domnul sculptor Bogdan Raţă - Lector Univ. Dr. la Universitatea de Vest Timișoara, Facultatea de 
Arte și Design - Catedra de Arte Plastice. 

- A primit pe protosinghelul Matei Buliga -— stareţul mănăstirii "Sf. Cuv. Parascheva” - Dobrești. 

- Efectuează vizite pastorale la parohiile Sânandrei și Sânpetru Mic 


27 februarie 

- A primit pe preotul pensionar loan Negroiu din Timişoara; 

- A primit pe preotul George Moșneguţu, parohul bisericii Timișoara-Blaşcovici, dimpreună cu domnul arhitect 
Dan Tonca, din Timișoara; 

- A primit pe părintele loan Prisăcean, protopop al protopopiatul Deta, dimpreună cu preotul Tiberiu Nicoli de 
la parohia Ciacova; 

- A primit pe preotul militar Nicolae Călugăr, de la Garnizoana 4 Infanterie “Gemina” Cluj-Napoca; 

- A primit pe preotul loan Jurji de la parohia Becicherecu Mic, protopopiatul Timișoara |; 

- A primit pe preotul Vasile Ciotău, de la parohia Remetea Mare 

- A primit pe domnul Jose Miguel Vinals Arino, consulul onorific al Spaniei la Timișoara 

- Efectuează o vizită pastorală la mănăstirea Morisena. 


28 februarie 
- Efectuează o vizită în Eparhia Aradului și vizitează parohia Topolovăţu Mare 

